Ana Eizagirre eta Xabier Mendizabal: «Proposatzen dugu indar metaketaren bitartez kohesioa eta justizia sozialerako euskal hezkuntza sistema eraikitzea» |\nAna Eizagirre eta Xabier Mendizabal: «Proposatzen dugu indar metaketaren bitartez kohesioa eta justizia sozialerako euskal hezkuntza sistema eraikitzea»\n«Galdera da hiritarrok eta bereziki klase sozial ertainek zein eskola publikoa nahi dugun jakitea. Planteamendu hau interes pertsonaletatik haratago doan gaia da eta denon artean abordatu behar dugun erronka soziala.«\n«Ekimena oraingoz Ehigen eta Heize elkarteekin sustatuta dago, baina irekiak gaude aldi berean lan egiteko edozeinekin…orain, populazio jaitsierarekin eta finantzaketa mahai gainean jarri dugunean, badago gizarte zati bat kapaz dena ez planteatzeko eztabaida, uste dutelako eztabaidarekin galtzen dutela.»\n«Orain euskal hezkuntza sistemak, bere identitatea eta bere herrian kokatuta egon behar den sistemak, erantzun behar dio kohesio sozialari eta ekitateari.»\n«Nik nabaritzen dut batzarretan, jendearekin hitz egiten duzunean, koadriletan… jendea aldaketaren alde dagoela.»\nGure hezkuntza eztabaidak kontsumismo aktibistaz elikatzen dira askotan. Gutxitan aurkitzen ditugu hezkuntza eragileen gogoeta lasaiak, sakonak eta irekiak, ez bakarrik beretarren kontsumorako. Ekarpen horietako bat egin berri dute HEIZE eta EHIGE elkarteek «Euskal Eskola Publikoa, gaur, bihar» dokumentuaren bidez. Talde lana izan dela ahaztu gabe, Ana Eizagirreri eta Xabier Mendizabali ekoizpen honen amatasuna eta aitatasuna egotzi ahal zaie inor mindu gabe. Horregatik oraingo abagunea eurekin patxadaz solasteko une egokia iruditu zait. Batzuetan topaketa batera helburu batekin zoaz eta beste fruitu hobe batekin ateratzen zara. Hala gertatu zait Ana eta Xabierrekin izandako elkarrizketa honetan. Dokumentuaren alderdiak aztertu nahi izan nituen, baina azkenean gehiago hitz egin dugu prozesuez eta aktoreez. Uste dut merezi izan duela elkarrizketatuek ni eramaten uztea. Hemen eskaintzen dut elkarrizketa luze hau. Azkeneraino irakurtzen duena ez da damutuko.\n4 pensamientos en “Ana Eizagirre eta Xabier Mendizabal: «Proposatzen dugu indar metaketaren bitartez kohesioa eta justizia sozialerako euskal hezkuntza sistema eraikitzea»”\nEuskal Eskola Publikoak izan behar du, ezinbestean, hezkuntza-sistemaren ardatza, baina eztabaida dezagun «publiko» hori zer den. Doakoa izate hutsak bermatzen du gure publikotasuna? Eskolen titulartasuna administrazioaren esku egoteak bermatzen du gure publikotasuna?…


Kultura | Bergarako Udala\n"BERGARA 1936" erakusketak 2.500dik gora bisita jaso ditu\nBergarako udal-artxiboak herritarren parte hartze zabala eskertu nahi du, izan ere, bisitariei laguntza eskatu zaie erakutsi diren argazkiei buruzko informazioa osatu ahal izateko, bereziki, pertsonak identifikaten laguntzeko.\nGehixago irakurri"BERGARA 1936" erakusketak 2.500dik gora bisita jaso ditu-ri buruz\nHainbat kultur emanaldi izango dira astean zehar\nIntxorta 1937 argazki erakusketa ere izango da Aroztegi aretoan.\nEkialde hurbilatik zikloa\nCapitn Abu Raed (E.Matalqa). Jordania. Zabalotegi aretoan, arratsaldeko 20:30ean.\nGehixago irakurriHainbat kultur emanaldi izango dira astean zehar-ri buruz\nPentekoste jaietako goitibehera lehiaketa\nMaiatzaren 27an izango da.\nHainbat sari banatuko dira.\nGehixago irakurriPentekoste jaietako goitibehera lehiaketa-ri buruz\n2012ko Pentekoste jaietako egitaraua\nHainbat ekitaldi adin eta gustu guztietarako.\nGehixago irakurri2012ko Pentekoste jaietako egitaraua-ri buruz\n95 bazkari txartel gehiago jaietako bazkari herrikoirako\nTxartelak maiatzaren 22an egongo dira salgai.\nPentekoste jaietan maiatzaren 28an, astelehena, egingo den herri bazkarirako txartelak agortu ostean (700 txarteleko muga zegoen jarrita udaletik) eta herritarren eskaera ikusita, azpiegiturak eta gastu-sarrerak aztertu ondoren, beste 95 bazkari txartel salgai jartzea erabaki da.\nGehixago irakurri95 bazkari txartel gehiago jaietako bazkari herrikoirako-ri buruz\nPentekoste jaietarako autobus zerbitzuak\nMaiatzaren 25ean eta 26an zerbitzu bereziak izango dira jaiak direla eta.\nGehixago irakurriPentekoste jaietarako autobus zerbitzuak-ri buruz\n"Bergara Hiria" argazki lehiaketaren sari banaketa eta inaugurazioa\nErakusketa ekainaren 24a arte egongo da zabalik.\nMaiatzaren 25ean, arratsaldeko 19:30ean, Bergarako Aroztegi aretoan, XXVII. BERGARA HIRIA ARGAZKI LEHIAKETAren sari banaketa eta erakusketaren inaugurazioa izango da.\nErakusketa maiatzaren 25etik ekainaren 24ra egongo da zabalik, ondorengo ordutegiarekin:\nGehixago irakurri"Bergara Hiria" argazki lehiaketaren sari banaketa eta inaugurazioa-ri buruz\nKultur taldeentzako diru-laguntza\nBilera egingo da ekainaren 5ean.\nBergarako Udalerriko irabazi-asmorik gabeko Kultura Talde eta Elkarteei 2012. urtean garatuko dituzten jarduera eta egitarauetarako diru-laguntzak emateko oinarrien nondik norakoak azaltzeko bilera egingo da.\nTokia: Kultura Etxea\nGehixago irakurriKultur taldeentzako diru-laguntza-ri buruz\nAsteko kultur ekitaldiak\nHainbat ekitaldi aste osoan zehar.\nZine-kluba: Zine-zikloa: gartzelak\nArriya. La Piedra (A.Gorritiberea).\nZabalotegi aretoan, arratsaldeko 20:30ean.\nGehixago irakurriAsteko kultur ekitaldiak-ri buruz\nElosuko "Otaba" jaietako egitaraua.\nAurten ere ekintzaz josita datoz Elosuko "Otaba" jaiak.\n16:00etan Jaien hasiera etxaflero jaurtiketa eta kanpai hotsekin.\n16:30ean Mus txapelketa.\nGehixago irakurriElosuko "Otaba" jaietako egitaraua.-ri buruz


Desfibriladoreak Madrilgo Metroan\nDesfibriladoreak Madrilgo Metroan | Madrileko Metro Cardioseguroren inaugurazio ekitaldia\nHeriotza bat-batean edo kardiopatiko atxiloketaren aurkako desfibriladoreak\nKanpoko desfibriladoreak Madrilgo Metroan | The Lifeguard Project & ANKES3\nSalvaVidas proiektua\tBerri Abenduaren 29 2018\t Ikusia 13475\nLifeguard Project-ek desfibriladore automatikoen instalazioa burutu du Metro Madrid sareko geltokietan, jendeak desfibrilazio goiztiarrerako sarbidea erraztuz eta Madrilgo Metroaren erabiltzaileen bihotzak kardioprotektatuz.\nMadrilgo Erkidegoaren Metroan instalatutako desfibriladoreen inaugurazioa\nGaur 29 abenduaren Garraio, Etxebizitza eta Azpiegitura, Rosalia Gonzalo, sailburuak inaugurazio 205 ekitaldian buru metro geltokiak cardioseguras Madrilgo hirian eta, besteak beste, ekipo desfibrilazioa funtzionamendua egiaztatzeko lehen pertsonan, gai izan zen gure begirale / prestatzaile bizitzako oinarrizko laguntza eta desfibriladore erabilera baten parte.\nMadrilgo Erkidegoko desfibriladoreen araudia betez, osasun eremutik kanpo kanpoko desfibriladoreen instalazioa arautzen duena, Metro Madrilek batez besteko eguneroko 5.000 laguneko sarrera gainditzen duten estazioetan desfibriladoreak instalatu ditu. Honako metro linea hauek desfibriladore bat dute: 1, 2, 3, 4, 5,6, 7, 8, 9, 10 eta 12. Lineak. Sorosle Proiektuak desfibriladorearen erabileran trebakuntza emango die Metro de Madrideko langileei. ikasi bihotz-arnas geldialdiaren aurretik jokatzen lehen minutuetan, osasun zerbitzuak iritsi arte. 2500 langile baino gehiago prestatzea aurreikusten da.\nHaurrentzako / helduentzako Zoll AED 3 desfibriladorea, Madrilgo Metroan instalatutako modeloa\nGaurko ekitaldian metroaren geltokietan instalatutako Zoll AED 3 desfibriladore automatikoaren erabileraren erakustaldia egin da. Zoll AED 3 desfibriladorea, azken belaunaldiko desfibriladore bat da, helduentzako eta haurrentzako baliozkoa, elektrodoaren adabaki estra beharrik gabe. Gainera, konpresioetarako benetako laguntza duen desfibriladore bakarra da, berpiztuari konpresioak nola egin adierazteko ahots mezu bidez adierazten baitu, gogorrago konprimitu behar den eta Europako Bizkortze Kontseiluaren araudiaren arabera jarraitu behar den erritmoa adierazten duen. Ezaugarri horien bidez, Zoll AED 3 desfibriladorea espezialisten arabera merkatuko desfibriladore onena da.\nMadrileko Metro desfibriladoreak 112 larrialdi zerbitzura konektatutakoak dira eta telefonoaren deia automatizatzeko estalkia irekitzen denean, bizkor bizkor katearen lehen estekak laster abian jartzeko aukera ematen du.\nLehenengo bizitza Madrilgo metroan desfibriladoreen instalazioa mantendu zenetik\nMetro Madrileko iturri ofizialek jakinarazi digutenez, atzo pertsona bat salbatu zen Zoll AED 3 desfibriladorea erabiltzearekin Alonso Martinez Linea 10 geltokian. Zorionez, ez dute zertan erabili. Hala ere, pozik gaude metroak desfibrilazio goiztiarrerako sarbide publikoaren aldeko apustua egin duelako, Proyecto Salvavidas-eko kardioprotekzio zerbitzuekin desfibriladoreen instalazioa, mantenimendua eta prestakuntza lortzeko.


Nola zaindu pribatutasuna Interneten: Sarean, etxean bezala | Aldizkaria | EROSKI CONSUMER\nNola zaindu pribatutasuna Interneten: Sarean, etxean bezala\nBada formula on-on bat informazio pertsonala arriskuan jarri gabe Interneten ibiltzeko: zentzu pixka batekin jokatzea\nAro digitalaren ajeak\nGizarte digitala bi talde handitan banatzen dela esan liteke. Aro digitalaren kumeak egongo lirateke batetik, duela hogei urte baino gutxiago jaio diren neska-mutilak, ordenagailuak eta Sarea ohiko tresna izan dituzten belaunaldiak. Beste talde handian, berriz, gainerako guztiak egongo lirateke, Historiaurreko gizakiak. Termino horrek ez du esan nahi horiei guztiz arrotz eta ezezagun zaizkienik teknologia berriak; horrekin adierazi nahi dugu Internet gauza berria dela horientzat, eta oraindik ez dituztela bereganatu ohitura eta jokabide guztiz egokiak.\nSarean dabiltzan erabiltzailerik gehienek ez dakite oso ongi nola erabili behar dituzten Interneteko zerbitzuak euren informazio pribatuaren jabe izaten jarraitzeko, eta ez dakite halaber zer ondorio ekar ditzaketen euren ekintzek. Hori oso nabarmen ikusten da, adibidez, gizarte sareetan: jendeak lagunen eta familiakoen argazkiak jartzen ditu haiei baimenik eskatu gabe, edo datu pertsonalak zabaltzen ditu ongi zehaztu gabe zeini iritsi behar zaizkion eta zeinek ez dituen ikusi behar.\nGero damurik ez izateko, zuhur eta zentzuz jokatu beharra dago. Aldiro erabaki egokia hartzen ari garela ziurtatzeko, honako galdera hauxe egin behar genioke geure buruari: nola jokatuko nuke saretik kanpo? Alegia, Flickr zerbitzuan jarri nahi ditudan argazki horiek erakutsiko ote nizkioke nornahiri? Zentzuzkoa ote litzateke jende multzo bati etxeko helbidea edo posta helbidea ematea? Ohiko egoeretan egingo genukeela iruditzen bazaigu, berez ez luke oztoporik egon behar Interneten ere egiteko.\nIntimitate digitala mugatu\nInor ez da irteten kalera guztiz biluzik, ezta arropatan guztiz bilduta ere, begiak ere ageri ez dituela. Interneten ere erabaki beharra dago zein informazio pribatu erakutsi eta zein ez, eta, segur aski, erdibideko erabakia hartzea izango da egokiena. Zorionez, sareak eskaintzen dituen zerbitzu kalitatezko gehienek eta gizarte sareek aukera uzten dute erabakitzeko zenbateko pribatutasuna eman nahi dion norberak informazio bakoitzari. Flickr, Youtube eta antzeko beste plataforma batzuetan -argazkiak eta bideoak argitaratzeko balio dute bi horiek- erabiltzaileak mugatu dezake nork ikusi ahal izango duen informazioa: jende guztiak, norberak soilik edo norberak gonbidatzen dituen pertsona jakin batzuek. Erabiltzaileak mugarik jartzen ez badie, zerbitzu horiek, berez, mundu guztiak ikusteko moduan argitaratzen dute informazioa. Beraz, ongi pentsatu beharra dago ezer argitaratu aurretik, eta erabakirik egokiena hartu ondoren, pribatutasun-aukerak konfiguratzea komeni da.\nGizarte sarerik konplexuenek, Facebook edo Tuenti izenekoek, adibidez, pribatutasun aukera ugari eskaintzen dituzte. Zifra sistemak erabiltzen dituzte informazioa bidali eta gordetzeko, eta horri esker, gonbidapena jaso duten pertsonek soilik ikusi ahal izaten dute informazioa. Sistemak ongi ezagutzea komeni da, eta horrela lor liteke ongi konfiguratzea nork zer ikus dezakeen; gerta daiteke, izan ere, erabiltzailearentzat garrantzi gutxi duen informazioa oso garrantzitsua izatea haren inguruko norbaitentzat.\nDemagun festa batean argazkiak atera ditugula eta gizarte sare batean argitaratu ditugula. Guretzat, agian, irri egiteko modu bat baino ez da izango, argazkiek ez dutelako ustez ezer desegokirik erakusten, baina beste norbaiti mingarri gerta dakioke bere burua argazki jakin batzuetan agertzea. Halakorik ez gertatzeko, beti baimena eskatzea da jokabiderik zuhurrena.\nSareek eta gainerako komunikazio plataformek eskaintzen dituzten eztabaidaguneetan ere tentuz ibili behar da iritzia ematerakoan. Internet anplifikagailu ahaltsua da oso, eta ez da komeni zernahi esatea, guztia grabatuta geratzen baita, eta bilatzaileen eskura. Oso adierazgarria da, adibidez, informatikari bati gertatua: enpresako zuzendariaren bizkarretik irri eta irain eginez jardun zuen Twitter-en, eta nork irakurriko eta zuzendariaren emazteak. Hantxe bukatu zitzaizkion lanak...\nPribatutasuna eta intimitatea: negoziatu daitezke?\nPribatutasunak alderdi bat baino gehiago biltzen ditu Interneten. Batetik, zenbait datu isilpean eta seguru gordetzea esan nahi du: bankuko kodeak, mediku historia, posta elektronikoaren pasahitza... horiek erabiltzaileak soilik jakitekoak dira. Bestetik, berriz, internautaren intimitateari lotuta dauden edukiak ere hartzen ditu aintzat: haren bizitza pribatuari buruzko informazioak, artxiboak eta datuak. Horiek besteei erakutsi edo ez, erabiltzaileak berak erabakitzen du. Pribatutasuna, beraz, funtsezko balioa da Sarean, ezin utzizkoa, baina baditu, hala ere, negoziatu daitezkeen zenbait alderdi, azken batean erabiltzaile bakoitzak finkatzen duelako zer gorde eta zer erakutsi, haren beharren eta nahien arabera.\nPlataforma askok negozioa egiten dute erabiltzailearen datu pertsonalekin, eta, aldi berean, zerbitzu hobea emateko erabiltzen dituzte datu horiek. Hori gertatzen da, esaterako, Facebook zerbitzuarekin eta, oro har, Google-ri lotutako guztiekin. Internautaren informazio pertsonala gordetzen dutenean, hari buruzko informazioa lortzen dute, eta haren intereseko izan daitezkeen gaiei buruzko publizitatea helarazten diote; baina, ordainetan edo, aukera ematen diote aspaldi-aspaldiko mezu elektronikoak eskuratzeko eta txat elkarrizketak ere bai (datu garrantzitsu bat erakusten duten solasak izan daitezke). Eta berdin gertatzen da ustez galduak zeuden irudi, abesti edo bideoekin ere.\nZerbitzu hori jaso nahi duenak, eta edozein lekutatik beti eskura eduki nahi duenak, disko gogorrak emango dizkion buruhausteak ahaztuta edo ordenagailua beti aldean eramaten ibili beharrik gabe... hori guztia nahi duenak, ezinbestean, zerbitzu hori ematen duten enpresen esku jarri behar ditu datu pertsonalak, eta, beraz, uko egin beharko dio pribatutasun erabatekoari. Normalean, enpresa horiek egoki erabiltzen dituzte datuak, baina badaezpada ere, beti komeni izaten da ongi irakurtzea zer baldintza jartzen dituen zerbitzu bakoitzak, jakiteko ea legea errespetatzen duen horien pribatutasun-politikak.


Gaur I. Euskal Kosta Krosak Zumaia, Getaria eta Zarautz zeharkatuko ditu | El Diario Vasco\nCosta UrolaGaur I. Euskal Kosta Krosak Zumaia, Getaria eta Zarautz zeharkatuko ditu\nGaur I. Euskal Kosta Krosak Zumaia, Getaria eta Zarautz zeharkatuko ditu\nArratsaldeko 17:00etan hasiko da Zumaian eta Getariatik pasa beharko dute korrikalariek Zarautza bidean eta itzuleran Zumaiarantz\nDV GETARIA. Sábado, 30 septiembre 2017, 09:08\n21,097 kilometroko distantzia izango du I. Euskal Kosta Krosak, hau da, maratoi erdia, eta, lehen edizio honetan, Zumaian hasi eta amaituko da, Getaria eta Zarauztik pasa ondoren. Proba mankomunatua izanda, datozen urteetan irteera eta helmuga beste herri batean izango du, horrela 2018an Zarautzen hasi eta amaituko da eta 2019an Getarian izango du irteera eta helmuga.\nLasterketa honek aukera ezin hobea eskaintzen du kirola egiteaz aparte, bailara paregabeaz goza-tzeko, familia eta lagunekin. Lasterketan parte hartzeaz gain, gure herrietan gozatu daiteke: natura, ondarea, kirola, museoak, itsasoa, Santiago Bidea... eta bide batez aprobetxatu Kosta Gastronomika esperientziak ezagutzeko eta eskualdean ekoiztutako produktuak dastatzeko.\nHelburu bikoitza du beraz kirol proba honek, lasterketa bera alde batetik eta gure ingurunea ezagu-tzera ematea bestetik.\nProba arratsaldeko 17:00etan hasiko da eta honek errepide nagusian eragina izango du noski. Lasterketan edateko guneak izango dira Getarian, 5 eta 15 kilometroetan. Sariak parekatuak dira, gizonezko zein emakumezko lehen sailkatuak txapela, 1.000 euro eta garaikurra izango dute. Bailarako sailkapen bat ere izango da eta bertako herrietakoen onenak ere sariak izango dituzte.\n«Hiri Antolamenduko Plana kaxoi batean gordeta du EAJ-PNVek» Udalak Bainuetxeko geltokia ahal den eta azkarren martxan jartzea nahi du


Errege Magoen Desfilea antolatu du Talai-Mendi elkarteak, azkenekoz - Orio - Karkara.eus\nErrege Magoen Desfilea antolatu du Talai-Mendi elkarteak, azkenekoz\nKarkara 2018-01-03 16:42\n30 urte baino gehiago pasa ditu mendizale elkarteak desfilearen antolaketan. Antolatzen duen azkenengoa izango da etzi, eta herriko kaleetan ibiliko da, 18:30etatik aurrera.\nTalai-Mendi mendizaleen elkarteak izaten du urtero Errege Magoen Desfilea antolatzeko ardura, baina 30 urte baino gehiago antolatzen egon ondoren, azken urtea izatea erabaki dute.\nBittor Andres elkarteko kidearen arabera, Orioko Udalak izango du orain datorren urterako antolatzailea bilatzeko ardura: "Hemendik aurrera antolaketa lanetarako prest ez geundela esan genien, eta urtebete izango dute orain ardura horren lekukoa nork hartu dezakeen pentsatzeko. Lan handia da». Elkartearen barruan, desfilearen antolaketa kontuak zeramatzan taldetxo bat zegoela aitortzen du Andresek; baina taldeak bere kabuz antolaketa lanei uko egitea erabaki ondoren, beste inor prest ez dagoela azaldu du. «Ez dakit zehazki zenbat urtetan antolatu duten desfilea, baina ni txikia nintzeneko oroitzapenak ditut. Beraz, 30 urte baino gehiago izango dira jende bera urtero antolatzen ari denetik", gogoratu du Andresek.\nAbenduaren amaieran zabaldu zuten desfilean izena emateko epea, eta dena prestatzen eta entseatzen ibili dira ordutik parte hartzaileak. Andresen arabera, 50 danbor, 15 barrika, eta 60 edo 70 pandero izango dira etzi Orioko kaleetan.\nUrte berrirako erronkak\nUrtarrilaren amaieratik aurrera izango da Andres mendizaleen elkarteko presidentea. Elkarteko batzordeak lau urte zeramatzan jada, eta uztera zihoanez, lauzpabost lagun animatu dira. Andresen arabera, urtean zehar antolatu nahi dituzten kontuak izango dituzte hizpide hurrengo bileretan.\nFamiliak eta lagun koadrilak mendi irteerak egitera animatu nahi dituzte, baina elkarteak federatzeko edo seguruak egiteko aukera eman arren, kontu horiek kudeatzea zaila dela uste du Andresek: "Irteerak egiteko federatuta ez daudenentzat seguru pribatuen paketeak erosteko aukera dago. Guk erosi eta jendea animatzen ez bada, ordea, gure gain erortzen dira seguruen kostu guztiak. Konplikatua da seguruen kontua, baina beharrezkoa. Lagunak gara, baina zerbait gertatuz gero, garrantzitsuak diren kontuak dira". Aste Santutik aurrera familiarteko irteera bat antolatzea da asmoa, baina oraindik ez dute egitaraua itxi.\nMendizaletasuna bultzatzea eta mendi-irteerak egitea dira elkartearen helburuak, baina herriari begira ekimen andana antolatzen dituzte; besteak beste, umeentzako jolasak eta diapositiba emanaldiak. Ekimenak antolatzeko gogoz jarraitzen du elkarteak, baina urtearen hasiera "patxadaz" hartuko dutela aitortu du elkarteko kideak.


2007 Bilboko Eskolapioak: January 2017\nHemos escrito un cuento mágico en la clase de lengua, para nuestros compañeros de cuarto. ¡Esperamos que os guste!\nIrene C. y María\nPublicado por Kepa en 18:58\n4.C Espainiako erliebea, ibaiak eta paisaiak.\nGizarten elkarlanean gabiltza. Bost talde egin ditugu. Talde bakakoitzak, gai batean aditua bihurtu da. Gero taldea aldatu dugu eta prestatu duguna azaldu dugu, material ezberdinekin (PowerPoint, muralak, eskemak...)\nAzalpenak bukatzean, galdera txanda egin dugu. Ondoren, gai guztiak dossier batean batuko ditugu eta aditu bakoitzari nota bat jarriko diogu.Oso ondo pasatzen ari gara modu aktiboan eta elkarrekin lan egiten!\nPublicado por Kepa en 21:48\nBakea Peace Paz\nPublicado por Marimar M en 15:51\nDOREMIKA (Bilboko Akordeoi Orkestra Sinfonikoa)\nJoan den asteazkenean, 4. mailakook BBK Aretora, Bilboko Akordeoien Orkestra Sinfonikoak eskeinitako kontzertu didaktiko bat entzutera joan ginen.\nOso dibertigarria izan zen. Ezagunak zitzaigun abestiak jo zituzten, adibidez, Beethoven-en 9. Sinfonia, 101 Dalmatak pelikularen abestia eta Athleticen ereserkia.\nPublicado por Kepa en 13:59\nPublicado por Ainhoa Arroyo en 10:46\n4.A Espainiako erliebea, ibaiak eta paisaiak.\nAzalpenak bukatzean, galdera txanda egin dugu. Ondoren, gai guztiak dossier batean batuko ditugu eta aditu bakoitzari nota bat jarriko diogu. Oso ondo pasatzen ari gara modu aktiboan eta elkarrekin lan egiten!\nPublicado por Kepa en 22:32\nHezurrak eta giharrak!\nPublicado por Marimar M en 16:44\nGiza Gorputza ikasten!\nPublicado por Marimar M en 15:59\nGiza Gorputzaren eskema egiten!\nPublicado por Marimar M en 11:16\nEtxean praktikatu nahi baduzue, hemen partitura musikarekin daukazue. Anima zaitezte!\nUna tarde con Maria\nPublicado por Marimar M en 16:51\n2017(e)ko urtarrilaren 15(a), igandea\nGela egonkorrean gure lagunekin jolasten\nOso ondo pasatu genuen ostiral arratsaldean gela egonkorreko lagunekin abesten, dantzatzen,txotxongiloekin jolasten. Joko gehiagorekin itzuliko gara beste egun batean.\nPublicado por Kepa en 20:40\n2017(e)ko urtarrilaren 14(a), larunbata\nUrte berriarekin lan talde berriak etorri dira.\nTaldekako lehen egitekoa, emandako ereduarekin, marrazki bat asmatzea izan da. Talde bakoitzak bi arkatz, borragoma bat eta margo kutxa bat bakarrik erabili zezakeen.\nIkusten duzuenez, lan bikaina egindakoa.\nPublicado por Iñigo López de Munain en 12:29\nKirola eta Kantak\nPublicado por Marimar M en 19:39\nEuskal Mitologia Museoa\nPublicado por Marimar M en 19:07\nLekun Etxea 2016\nPublicado por Marimar M en 18:53\nPublicado por Marimar M en 18:16\nKamda: Eskerrak ematen...\nPublicado por Kepa en 17:41


Tournedos boilur beltzarekin - VIP boilurrak\nPrestatzeko denbora: 2 ordu atseden + 20 minutu\nEgosteko denbora: 10 minutu\n2 behi tournedo\n15 eta 20 gramo boilur beltz\n20 cl krema likido osoak\nFleur de sel trufarekin\n200 gramo tagliatelle freskoak\nOtordua baino bi ordu lehenago, bota krema likidoa, boilur beltzaren zukua eta birrindutako boilur beltza ontzi hermetiko batera. Hozkailuan gorde.\nGainerako errezeta otorduan egiten da.\nEgosi pasta gazia ur gatz kopuru handi bat. Egosi irakiten 5 minutuz eta xukatu.\nPasta egosten den bitartean, egosi tournedoak zartagin bero eta arin oliatuan.\nTournedoak egosita daudenean (zure gustura), desglazatu krema likido osoarekin boilur beltzarekin. Ez utzi irakiten. Gatza eta piperra gehitu.\nHornitu beroa pasta freskoarekin eta boilur saltsa beltzarekin.\n"Trufa beltzeko aperitibo saltsa


Izapidetzako lehen ariketa egiteko azterketa-lekuen kokapena (txanda librea)\nMaiatzaren 12an EAEn Prozesu eta Administrazio Izapidetzako Kidegoan sartzeko hautaketa-prozesuan parte hartuko dutenentzako informazioa (txanda librea).\nMaiatzaren 12an egingo den Izapidetzaileen lehen ariketa egiteko azterketa-lekuen kokapena (txanda librea) (pdf, 167 KB)\nIzapidetza Prozesal eta Administrazioko EPEaren lehen proba (txanda librea) 2018ko maiatzaren 12an izango da\n2017ko EPEtik eratorritako Izapidetza Prozesal eta Administrazioko Kudeaketako kidegoan libreki sartzeko hautaketa prozesuaren lehen ariketa 2018ko maiatzaren 12an izango dela jakinarazten da.\nIzapidetza Prozesal eta Administratiboko EPE deialdian onartutakoen eta ez-onartutakoen behin-behineko zerrendak (txanda libre)\nJUS/240/2018 Agindua, martxoaren 2koa; horren bitartez Izapidetza Prozesal eta Administratiboko kidegoan txanda libre bidez sartzeko hautaketa-prozesuetan onartutakoen eta ez-onartutakoen behin-behineko zerrendak onartu dira. Kanpoan gelditzea edo zerrendetan ez agertzea eragin duten akatsak zuzentzeko epea 2018ko martxoaren 12tik martxoaren 23ra izango da, egun biak barne.\nJUS/1166/2017 Agindua, azaroaren 24koa, txanda irekiko sistema orokorraren bitartez Justizia Administrazioaren Izapidetza Prozesal eta Administratiboko Kidegoan sartzeko hautaketa prozesuaren deialdia egiten duena.\nJUS/1166/2017eko Agindua, azaroaren 24koa Deialdiari buruzko informazio orokorra (Izapidetza Prozesal eta Administratiboa, txanda librea) (pdf, 331 KB)


Atal honek hainbat funtzio deskribatzen ditu, esaterako, Papera elikatzeko ezarpenak, Papera irteteko ezarpenak, Inprimatze-ezarpenak, Eskaneatze-ezarpenak, eta Fitxategia sortzea.\nIzan daiteke ezarpen batzuk ikusgai ez egotea makinan instalatuta dagoen aukerako konfigurazioaren arabera.\n<Funtzio-ezarpenak> <Komunak> <Papera elikatzeko ezarpenak>\nKopiatzean/inprimatzean erabiliko den paper-iturria konfiguratu dezakezu honekin <Hautatu papera> honela <Automatikoa> ezarrita. Ezarpen honek funtzionatzen du baita ere uneko paper-iturriko papera agortzen denean kopiatu/inprimatu bitartean. Paper-iturri egokia automatikoki hautatzea funtzio jakinerako\nPapera automatikoki aukeratzeko eta erretiluak automatikoki aldatzeko ezarpenak desgaitu egite dira ezarpen hau <Inpr. alde. lehen.> duten paper-iturrientzat. Inprimatze-abiadura hori ere geldoagoa da alde bateko inprimatzea burutzean.\n<Inpr. alde. lehen.> soilik gaitzen da alde bietan inprimatu daitekeen papera ezartzen denean (Papera erabilgarri bi aldeetatik kopiatzeko/bi aldeetatik inprimatzeko). Beste paperaren kasuan, mezu hau <Kargatu papera.> agertuko da eta paperik ez da elikatuko, edo <Inpr. alde. lehen.> ezarpena desgaituko da.\nPapera kargatzeko argibide gehiagorako, ikus Aurretik inprimatutako papera kargatzea.\nEten diren lanak automatikoki ezabatzeko, ikus <Ezabatu automatikoki etendako lanak>.\n<Funtzio-ezarpenak> <Komunak> <Papera irteteko ezarpenak>\nHonek lan bakoitzarentzako hasieran zehaztutako papera txertatzeko aukera ematen dizu segidan hainbat lan inprimatzerakoan.\nHonek kopia-sorta bakoitzean ezarritako paper-kopurua txertatzeko aukera ematen dizu, sortak banatu daitezen. Hori ezartzen baduzu, papera txertatuko da honako hauen arabera inprimatzen denean: Tartekatzea (orrialde-ordena), Lekualdatzea, edo Grapatzea.\nEzin dezakezu lana banatzeko orriak txertatu kopia-sorten artean, honako kasu hauetan:\nTaldea erabiltzen ari bazara\n<Funtzio-ezarpenak> <Komunak> <Inprimatze-ezarpenak>\nEzarpen-lehentasun handiagoa duen lan bat inprimatzeko ezarri daiteke, une horretan prozesatzen ari den lana osatu ondoren.\nInprimatze-lehentasun bera zehaztu bada funtzio askorako, inprimatzea hasiko da prozesatutako lehen inprimatze-lanarekin.\nLehentasun-inprimatzerik ez da gertatuko uneko lana amaitzen ez den arte. Hala ere, uneko lana eteten bada, beste lan bat inprimatzen has daiteke, ezarpenen arabera.\n<2 aldeko inprimatzea>\n<Funtzio-ezarpenak> <Komunak> <Inprimatze-ezarpenak> <Irteerako txostenaren ezarpen lehenetsia>\n2 aldeko inprimatzea zehaztu dezakezu hainbat txosten inprimatzeko, esaterako, TX txostena bidaltzeko eta Komunikazio-kudeaketaren txostena bidaltzeko.\nEzarpen hau honela <Bai> ezartzen bada, eta lan bat eteten bada papera trabatu delako, makinak lana ezabatuko du, zehaztutako denbora-tarte baten ondoren.\nEtendako lan bat atxikitzeko automatikoki ezabatu gabe, ikus <Etendako lanaren denbora-muga>.\n<Elikatzailearen trabak berresk. metodoa>\n<Funtzio-ezarpenak> <Komunak> <Eskaneatze-ezarpenak>\nAukeratu dezakezu eskaneatzea originalaren lehenengo orritik hastea nahi duzun berriz ere, edo eskaneatzea eten den originalaren orritik, baldin eta elikagailuan papera trabatu bada.\nEzarpen honetan ezin daitezke faxak zuzenean bidaltzea ezarri. Zuzenean bidaltzean papera trabatzen bada, lana baliogabetuko da. Kasu horretan, exekutatu lana berriro.\nPapera trabatu den tokiaren arabera, zaila izan daiteke zehaztea dokumentua eskaneatzen amaitu ote duen. Hau <Esekitako jatorrizkotik> honetarako <Elikatzailearen trabak berresk. metodoa> ezarri baduzu, eta ezin baduzu aurkitu dokumentua zer orrira arte eskaneatu den, lana baliogabetzea eta berrabiaraztea gomendatzen da.\nAukeratu hauetako bat.\n<1. orrialdetik> Jarri originalak elikagailuan berriz ere, eta ondoren, berrasieratu eskaneatzea dokumentuaren lehenengo orritik. Originalak automatikoki elikatuko dira, eskaneatzea eten den dokumentuaren orrira arte.\n<Esekitako jatorrizkotik> Jarri papera trabatzeagatik eskaneatu ez diren originalak elikagailuan, eta ondoren, hasi eskaneatzen gainerako originalak berriz ere.\nEzarpen hau Elikagailua erantsita dagoenean soilik dago erabilgarri.\n<Eskan. zuri-beltzerako abiad./irudi kal. lehentasuna>\nZuri eta beltzean eskaneatzean, lehentasuna eskaneatze-abiadurari ala irudi-kalitateari eman behar zaion ezartzeko aukera duzu.\nEzarri <Kalitate -lehentasuna> ziurtatzeko originaletan kolore horia jarriko dela.\nEzarpen hauek zehazten direnean, hondoko dentsitatea automatikoki doitzen da.\nHau <Testua>honetarako <Jatorrizko mota>.\n<Urruneko eskaneatzearen gamma-balioa>\nGamma balioa ezarri dezakezu, zure ordenagailuan kolorezko dokumentuak eskaneatzean, Network Scan funtzioaren bidez. Zure ordenagailuaren ezarpenei ondoen egokitzen zaion gamma balioa aukeratu ezazu, dokumentua dentsitaterik onenarekin inprimatu dezazun.\nEzarri hau honela <Bai> urruneko eskanerraren funtzioa automatikoki gaitzeko <Eskanerra> (<Etxea> pantaila) sakatzen duzunean.\nUrruneko eskaneatze-funtzioa gaitzen denean, ezin dituzu hau <Kopiatu> eta hau <Eskaneatu eta gorde> erabili.\nMakina online dagoen sare batera konektatuta badago, ezingo da eskaneatu honekin <Kopiatu> edo honekin <Eskaneatu eta gorde>. Hau <Deskonexio automatikoa> honela <Bai> ezartzen baduzu, makina saretik kanpo geratuko da automatikoki, hemen <Auto Reset Time> hemen barruan <Hobespenak> (Ezarpenak/Gordetzea) ezarritako denbora igarotzen denean.\nHau <Auto. berrabiarazteko denbora> <0>-ra ezarrita badago, makina saretik kanpo geratuko da automatikoki, bi minutu inguru ondoren.\n<Irudiaren kalitatea konpaktua formatuan>\n<Funtzio-ezarpenak> <Komunak> <Sortu fitxategia>\nPDF/XPS (Compact) aukeratzen baduzu fitxategi-formatu gisa, hau <Eskaneatu eta bidali> edo hau <Eskaneatu eta gorde> erabiltzean, dokumentuaren kalitate maila ezarri dezakezu.\nEzarpen hau desgaitu egingo da faxa edo I-Faxa bidaltzean.\nKolore askoko original bat eskaneatzen baduzu hau <Testua> originalentzako hautatuta dagoenean, datuen tamaina eta irudiaren kalitatea aldatu egingo da konprimatzearen arabera, aukeratutako irudi maila kontuan izanik. Hala ere, originala kolorebakarra bada edo kolore gutxi baditu, ez dio axolarik zer irudi maila aukeratzen duzun.\n<OCR (testu arakagarria) ezarpenak>\nAukeratzen baduzu hau <OCR (testu arakagarria)> honetarako <PDF>, <XPS>, edo <OOXML> fitxategi-formatu moduan, Eskaneatze adimendunaren ezarpena ezarri dezakezu, eta Auto. (OCR)-rako erabilitako karaktere-kopurua ezarri dezakezu Fitxategi-izenean. Eskaneatze adimenduna testuaren norabidea ezartzen duen eta datuak biratzen dituen modu bat da; horrela, dokumentua orientazio egokian izango da dokumentua ordenagailu batean bistaratzean. Auto. (OCR) egiten denean Fitxategi-izenean, OCRk dokumentuan eskaneatutako lehenengo testua erabiltzen du automatikoki fitxategi-izen moduan. Auto (OCR) Fitxategi-izenean hemen zehazten da <Fitxategi-izena> hemen barruan <Aukerak> Eskaneatu eta Bidali pantailan. Fitxategi-izena ezartzea\nEzin duzu aldi berean erabili Auto. (OCR) Fitxategi-izena moduan eta Enkriptatutako PDF modua fitxategi bat bidaltzean.\n<Trazatzeko eta leuntzeko ezarpenak>\nOriginalaren marren ezagutza-ratioa alda dezakezu fitxategi bat sortzean grafikoen irudiekin.\nHemengo <Grafikoak hautemateko maila> balioa handitzen baduzu, datuen tamaina ere handitu egingo da. Lehenik hau <Normala> erabiltzea gomendatzen da, eta lortu nahi diren emaitzak lortzen ez badira, saiatu onarpen maila honela <Moderatua> edo honela <Altua> handitzen.\nZehaztu dezakezu hondoko irudi maila, kolorezko irudiaren onarpen maila, eta kolorezko irudiaren lerro-zabalera, fitxategiak Office Open XML formatuarekin sortzean.\nKolorezko irudiaren ezarpenak PowerPointekin izango dira baliozkoak soilik.\n<Gehitu atzealdeko irudiak Word fitxategian>\nWord fitxategiak sortzen direnean eskaneatutako originalen bidez, Word fitxategietan hondoko irudi moduan hautemandako irudia ezabatu dezakezu. Errazagoa da Word fitxategiak editatzea, behar ez diren irudiak ezabatzen direlako.\n<Zehaztu PDFaren gutxieneko bertsioa>\nPDF fitxategiak sortzean esleitu beharreko bertsio minimoa zehaztu dezakezu.\nPDF fitxategietarako ezarritako funtzioen arabera, esleitutako bertsioa ezarpen honetan zehaztutakoa baino handiagoa izan daiteke.\nPDF/A-1b parametroa betetzen duten PDF fitxategiak sor ditzakezu. Hau epe luzeko biltegiratzerako egokia da, PDFaren ikuspen-kalitatea makinarekin edo ikusteko softwarearekin ez dela aldatzen bermatzen duelako.\nEzarpen hori honako ezarpen lehenetsiekin lotzen da:\n<Fitxategi-formatua>-ko <Eskaneatu eta bidali>\n<Fitxategi-formatua>-ko <Eskaneatu eta gorde>\n<Fitxategi-formatua>-ko <Birbidaltze- -ezarpenak>\nHonako PDF funtzio hauek ezingo dira ezarri, baldin eta <PDF formatua PDF/A formatura> honela <Bai> ezartzen bada.\n<256 biteko AES ezarpenak PDF enkriptatzea>\nPDF fitxategi enkriptatu bat sortzean, honakoak <Acrobat 3.0 edo berriagoa/40 biteko RC4>, <Acrobat 6.0 edo berriagoa/128 biteko RC4>, <Acrobat 7.0 edo berriagoa/128 biteko AES>, edo <Acrobat 10.0 edo baliokidea/256 biteko AES> aukeratu ditzakezu PDF enkriptatze maila moduan. Enkriptatze-maila gisa honen <Acrobat 10.0 edo baliokidea/256 biteko AES> ordez hau <Acrobat 9.0 edo baliokidea/256 biteko AES> erabili nahi baduzu, erabili ezarpen hau egin ditzakezun hautaketak aldatzeko.\n<LDAP zerb. autentifikatzeko erabilitako info.>\n<Funtzio-ezarpenak> <Komunak> <Ezarri autentifikatze-metodoa>\nZehaztu autentifikazio-metodoa LDAP zerbitzarian sartzeko.\nHau <Gailuaren ezarpenak> ezartzen denean\nHemen LDAP zerbitzaria erregistratzea ezarritako informazioa erabiltzen da.\nHau <Gailuaren saio-hasiera autent. informazioa> ezartzen denean\nMakinan saioa hastea erabiltzen denean erabiltzen den autentifikazio-informazioa.\nHau <Erabiltzaile bakoitzaren informazio gordea> ezartzen denean\nLDAP zerbitzariko autentifikazio-informazioa erabiltzaile bakoitzarentzako erregistratu da.\n<Gailuaren saio-hasiera autent. informazioa> erabilgarri izango da soilik makinan saioa hasteko eta LDAP zerbitzaria eskuratzeko autentifikazio-informazio bera erabiltzen denean, eta Integratutako Autentifikazioa erabiltzen duen saio-hasierako zerbitzua erabiltzen denean. Jakiteko erabiltzen ari zaren saio-hasierako zerbitzuak Autentifikazio Integratua erabiltzen ote duen, jarri harremanetan zure tokiko baimendutako Canon saltzailearekin.\nHau <Erabiltzaile bakoitzaren informazio gordea> aukeratzen denean, erabiltzaile bakoitzak Oinarrizko Tresnak bidaltzeko pantailan LDAP autentifikaziorako erabilitako erabiltzaile-izena eta pasahitza ezarriko ditu <Gorde/Editatu erabiltzaile bakoitzaren informazioa> <LDAP zerbitzarairen autentifikazio-info.>.\n<SMTP zerbitzaria autentifikatzeko info.>\nZehaztu autentifikazio-metodoa SMTP zerbitzarian sartzeko.\nHau <Gailuaren ezarpenak> hautatzen baduzu\nHemen <Autent./Enkriptatzea> (Posta elektronikoaren/I-faxaren komunikazioa konfiguratzea) ezarritako informazioa erabiltzen du.\nHau <Gordetako erab. info.> hautatzen baduzu\nErabiltzaile bakoitzarentzako autentifikazio-informazioaren SMTP zerbitzaria erregistratzen eta erabiltzen du.\nHau <Gordetako erab. info.> aukeratzen baduzu, erabiltzaile bakoitzak hau sakatu behar du <Eskaneatu eta bidali> <Gorde/Editatu erabiltzaile bakoitzaren informazioa> eta hemen <SMTP zerbitzariaren autentifikazio-info.> SMTP autentifikaziorako erabilitako erabiltzaile-izena eta pasahitza ezarri.\n<Fitxategi TX/arakatzea autentifikatzeko info.>\nFitxategi-zerbitzarian sartzeko autentifikazio-metodoa zehaztu dezakezu.\n<Gailuaren saio-hasiera autent. informazioa> soilik SMB eta WebDAV-rako da baliozkoa.\nHau <Normala> ezartzen denean\nHemen Helmugak erregistratzea helbide-liburuan ezarritako informazioa erabiltzen da.\nFitxategi-zerbitzariaren autentifikazio-informazioa erabiltzaile bakoitzarentzako erregistratu da.\nHau <Erabiltzaile bakoitzaren informazio gordea> aukeratzen denean, erabiltzaile bakoitzak Oinarrizko Tresnak bidaltzeko pantailan fitxategi-zerbitzariaren autentifikaziorako erabilitako erabiltzaile-izena eta pasahitza ezarriko ditu <Gorde/Editatu erabiltzaile bakoitzaren informazioa> <Autentifik.-info. fitxategiak TX/arakatzeko>.\n> Ezarpenak/Gordetzea > <Funtzio-ezarpenak> > <Komunak>


Alokatu, eta 'gurea' | Ekonomia | Berria\nDonostiako erdialdeko etxebizitza bat alokagai. JON URBE / FOKU Tamaina handiagoan ikusi\nNoizbait etxe agentziaren batera jo eta etxebizitza bat alokatu duten askok entzuniko esaldia da hurrengoa: «Eta gurea, hilabete da». Gurea, etxe agentziek pisuaren jabearen eta alokatzera doanaren arteko artekaritza lanarengatik kobratzen duten komisioa da. Zerbitzu horietan sartzen da pisua erakustea, sustatzea, alokairu agiriak egitea... Zerbitzu horien prezioa librea da, agentzia bakoitzak nahi duena ezar dezake, baina oso zabaldua dago etxebizitzaren alokairuaren hilabete baten adinakoa izatea. Batzuetan jabe eta maizter berriaren artean ordaintzen da, baina gehienetan maizterrak ordaintzen du bere osotasunean. Hain dago hedatuta ohitura hori, Lehiaren Euskal Agintaritzak (LEA) mugatzea erabaki baitu, bai behintzat Bilbon. Haren ustez, agentzien arteko balizko adostasun horrek kalte egiten die bezeroei.\nIazko azaroan jakinarazi zuen LEAk Bilboko 36 etxe agentziari zigor txostena irekiko ziela. Prezioak adosten zituztela erakusten zuten «arrazoizko zantzuak» aurkitu zituen. Zerrendan, Bizkaiko hiriburuko hainbat agentzia ezagun zeuden. Albisteak ikusmina sortu zuen. Horren eredu, egun hartan gehien irakurritako albisteetan bigarrena izan zen Berria.eus-en. Txosten irekieran ez zen zehazten alokairuen prezioak edo komisioak adostu ote zituzten, baina orain jakin da zerbitzuen prezioarengatik ikertu dituztela. Guztiek hilabetea kobratzen zutela, eta LEAren ustez, «tokian tokiko ohitura» bat izatea ez da nahikoa arrazoi guztiek salneurri bera izateko.\n2019ko azaroan hasi zen ikerketa, eta lur gaineko lanak hiru hilabete iraun zuen. Bilbon 143 etxe agentzia daude, eta 36ri ireki zieten txostena. Ondoren, bere burua defendatu eta azalpenak emateko epea ireki zitzaien, eta hamar hilabete geroago ebazpena iritsi da: LEAk akordio bat lortu du, 28 etxe agentziarekin hilabete bateko salneurria alboratu dezaten —Ebazpenaren arabera, 2019an etxebizitza baten alokairu prezioa 742 euro zen batez beste, Bilbon—. Aurrerantzean, bakoitzak bere salneurri propioa izango du, eta ez du informazio hori partekatuko besteekin. Akordio batekin amaitzea agintaritzaren araudiaren barneko formula da.\nBilboko 28 agentzia horiek haien komisio berria zein izango den jakinarazi diote LEAri, eta denetarik dago: kopuru finkoak, alokairuen batezbestekoak... Bakoitzak bere irizpideen arabera zehaztu du, eta, agintaritzaren ustez, ez dago elkarren artean akordio bat lortu duten zantzurik. Borondate oneko keinu bat da, eta, agintaritzaren ustez, «arau hauste larri» batekin amaituko da, eta prezio lehiakor berriak ezarriko ditu, bezero eta maizterrentzat «mesedegarriagoak» izango direnak. Etorkizunera begira ere kate motzean lotu ditu agentzia horiek: hiru urtez ezingo dute salneurri hori aldatu, eta egiten dituzten alokairu operazio guztien fakturak bidali beharko dizkiete LEAri.\nHori bai, isunik ez dute jasoko, 28 horiek behintzat ez. Arauz kanpoko jardun bat egin arren, urte luzez gainera, ez dute zigor ekonomikorik izango. Akordioak duen beste ezaugarrietako bat da. LEA administrazio izaera duen erakunde autonomo bat da, eta Eusko Jaurlaritzako Ogasun eta Finantza Sailari atxikia dago. Isun ekonomikoak jartzeko ahala du: arau hauste arina bada, urteko negozio bolumenaren %1erainokoak; ertaina bada, %5erainokoak; eta larria bada, %10erainokoak. Beraz, pozik egon daitezke, eta horrela ulertzen da akordioa gehienek lehenetsi izana.\nArgitzeke dagoena da zer gertatuko den akordioaren bidea hartu ez duten zortzi agentziekin, haientzat zigor espedienteak aurrera jarraituko baitu. Eta, garrantzitsuagoa dena, ea ikerketa Araba, Bizkaia eta Gipuzkoako beste lurralde batzuetara zabalduko den. LEAk ezin du halakorik zehaztu, ikerketak sekretupekoak direlako, baina lupa pixka bat zabalduz gero, ikerlariek erraz aurkituko dute ohiko jarduna dela. Adostu gabeko akordioa ala oso zabalduriko ohitura den zehaztea ez da erraza, baina ikerketa gehiago badatoz, agentziek ezingo dute ezagutza falta argudiatu. Isuna zorrotzagoa izan balitz, auziak sona handiagoa izango zukeen, eta gaiak izu txikiren bat barreiatuko zukeen agentzien artean. Pandemiaren ondotik jendearen mugikortasuna berriz aktibatuko da, eta harekin, ondo bidean, alokairuaren merkatua. Denborak esango du kasu honetan ebazpenak ondorio erregulatzailea izan duen, eta hilabete bateko komisioaren ohitura desagertuko den ala ez.


Kontsumitzaileen eta Erabiltzaileen Estatutuaren lege berriak lehenengo fasea gainditu du - Deia\nTurismo, Merkataritza eta Kontsumo Sailak bultzatuta\nKontsumitzaileen eta Erabiltzaileen Estatutuaren lege berriak lehenengo fasea gainditu du\nOrain dela 15 urte indarrean sartu zen legea, eta orduz geroztik ez du aldaketarik izan\ndeia.eus 09.02.2020 | 11:53\nImagen de archivo de un teléfono móvil de alta gama.\nBILBO. Sailak aurreko legea eguneratzea beharrezkoa ikusi du, Kontsumitzaileen eta Erabiltzaileen Estatutuaren 2/2003 Legea indarrean sartu zenetik 15 urte igaro direlako. Orduz geroztik gizartean aldaketa handiak gertatu dira.\nArautu beharreko praktika berri horien artean azpimarra daitezke merkaturatutako produktu berriak eta hauek erabiltzeko moduak, batez ere esparru teknologikoan. Edo kontsumo-ohitura berriak eta web-aren bitartekaritzarekin zerbitzuak eskaintzea, kontratazioen kasuan dokumentuen inguruko lasaikeria ?ahoz egindako edo idatzita formalizatu gabeko gero eta kontratu gehiago daude, edo atxikitze-kontratuak azaldu dira?, eta produktuak urrutitik publizitatzeko eta komertzializatzeko modu berriak. Horrek guztiak, Espainian zein Europan izandako eta Kontsumitzaileen eta Erabiltzaileen Estatutuan eragin duten arauen inguruko hainbat aldaketekin batera, erregulazio osatua emango duen lege berri bat egitea eragin du.\nKontsumitzaileen eta Erabiltzaileen Estatutuaren lege berriak kontsumoaren arloan administrazio publikoen arteko erlazioak antolatuko ditu, bai eskuduntzak erregulatzeko esparruan bai elkarren arteko lankidetza egituratzean. Halaber, hautemandako kontsumo-praktika berriak arautuko ditu, urrutiko edo merkataritza-establezimendutik kanpoko kontratazioetan arreta berezia jarriz.\nAzpimarratu beharreko berrikuntzen artean aipatu behar da kolektibo jakin batzuk babesteko jarduketak areagotuko direla. Bertan bereziki kontuan hartuko dira kontsumitzaile edo erabiltzaile zaurgarriak edo bereziki babestu beharreko kolektiboak, adibidez, haurrak eta adineko pertsonak.\nLege berriak jardunbide egokien kodeei garrantzi handia ematen die, enpresak atxiki daitezkeen borondatezko sistema gisa. Horren haritik, Euskadiko kontsumitzaileak babesteko sistemaren euskarrietako bat indartuko du: Turismo, Merkataritza eta Kontsumo Saila legealdi honetan sustatzen ari den kontsumoko arbitrajea, gatazketan bitartekari gisa diharduelako eta konponbide-lana burutzen duelako. 2018an, beste 1.446 enpresek egin zuten bat kontsumoko euskal arbitraje-sistemarekin, eta abian jarri zenetik Euskadin jada 15.500 negozio baino gehiago daude sistema honetara atxikiak.\nEstatutu berrian, batez ere, kontsumitzaileen eta erabiltzaileen segurtasun-arloko babesa eta kontsumo-ikuskapena hartuko dira kontuan. Orain indarrean dagoen araudian alderdi horiek erregelamendu bidezko garapena egitera baldintzatuta geratu ziren arren, garapen hori ez zen gauzatu. Eta kontsumo-arloko zigorrak eta arau-hausteen katalogoa hobeto landuko dira.\nEntzunaldi publikoa amaitu eta bildutako iritziak aztertu ondoren, araudia idazteko prozedura tramitatzen jarraituko da.


JOXAN ORMAZABAL (1948- )\nHaur literatura lanbidetzat\nJoxan Ormazabal Berasategi haurrentzako idazle ezaguna Zegaman jaio zen 1948ko uztailaren 21ean. Hamabi urte baino ez zituela Saturrarango Seminarioan sartu zuten eta geroago Donostiakoan egon zen. Filosofiako bigarren maila amaitzean «mundura» itzuli zen, berak ironiaz esan digunez.\nSeminarioko ikasketak konbalidatu ondoren Irakasle Eskolan hasi zen geroko lanbidearekin hain lotuta zeuden ikasketak egiten.\nSoldadutza amaitu orduan, 23 urte zituela, Zarauzko Salbatore Mitxelena ikastolan hasi zen lanean, eta han parte hartu zuen Saioka metodoaren hizkuntza arloko 2, 3, eta 4garren mailetarako liburuak prestatzen. Orduan hain zuzen ere, irakasletzako lehenengo urteetan, hasi zen haur ipuinak idazten, eskoletarako material osagarri moduan egiten baitzuen. Garai honetakoak dira zenbait abesti ere, Joxan Ormazabalek letra egin eta Imanol Urbietak musika jarri zieten dozena bat abesti: Astoa ikusi nuen, Txori nintzela, Tximeleta mendian, etab.\nBost urte egin zituen Zarauzko ikastolan bigarren mailako haurrekin lanean. Handik Beasaingo ikastolara joan zen, eta beste bost urte eman zituen 5, 7 eta 8. mailetako irakasle.\nGeroago Donostiako Elkar argitaletxeak kontratatu zuen haurrentzako liburuez arduratzeko hauei dagozkien arlo guztietan: egitasmoak, sormena, itzulpena, egokitzapena, zuzenketak, aholkularitza, egile eta editoreekin harremanak, etab. Gaur egun lan horretan dihardu Iñaki Zubeldia, Imanol Tapia eta Elkarreko taldearen laguntzaz, haurrentzat interesgarri izan daitekeen edozeri heltzeko prest beti. Joxan Ormazabal eta haren laguntzaileek liburu sorta eta bilduma asko sortu eta zuzendu dituzte, baina denak aipatzea ezinezkoa dugunez batzuk gogoratuko ditugu: «Itzul», gazteentzako munduko narratiban klasikoak diren berrogeita hamar itzulpenetik gora dituen bilduma; «Sor», bertako idazleen lanak osatua; «Sorgin» eta «Axut», Azkuek eta Barandiaranek jasotako herri ipuin bildumak baina haurrentzat egokituta.\nAldi berean ikastoletarako testu liburugintzan zuzenean parte hartu izan du, Zipristin metodoaren hizkuntzako zortzi liburuak erakusten dutenez.\nGure ustez, Joxan Ormazabal itzultzaile eta egokitzaile hobea da eskola liburugile baino. Euskara oso ondo menperatzen du, eta horregatik oso itzulpen onak egiten ditu, begi zorrotz finez begiratu ezik itzulpenak direnik igarri ezin izateko bestean. Testua euskaratu ez ezik euskaldundu egiten du, eta hori frogatzeko ez dago Ketxusen Zooa, Norena da basoa? Jolas egiteko ipuinak edo Teo, Ibai eta Txalupa serietakoen itzulpenak ikustea besterik.\nElkar argitaletxean bertan egokitze lanak egin izan ditu sarritan, eta ondo egin ere. Joxan Ormazabalek euskalki ezberdinetan idatzitako liburuak euskara batuan jarri ditu, horregatik batere jatortasun eta aberastasunik galdu gabe. Ormazabalek egindako egokitzapenagatik ezagutzen dituzte gazte askok Pernando Amezketarra edo Esaera zabarrak eta txiste berriak.\nOrain arte esandakoagatik pentsa daiteke Joxan Ormazabalek inoren lanak itzuli eta egokitu baino ez duela egin, eta hori ez da egia osoa. Idazlan ugari ditu berak eginak eta kalitate onekoak gainera. «Perkax» bildumakoak baino ez ditugu aipatuko: Kaskarintxo (Mariasun Landarekin), Margolin, Kotti, Patxibusa, etab.\nEstiloari begiratzen badiogu, haren liburu guztietan oso nabarmen igarriko dugu idazlea ikastolan egondakoa dela. Joxan Ormazabalek badaki ze hizkuntza maila duten bere irakurleek eta horren arabera idazten du. Honek ez du esan nahi estilo kaxkarra edo pobrea duenik, alderantziz baino, idazleak euskara batua herri esakera eta esamolde aberatsez hornitu baititu bere lanak haurren hizkuntza biziari lotzeko ahaleginetan.\nBestalde, Europako haur literaturak gaur egun daraman bideari jarraitzen dio estilo honek, hau da, argumentuak garapen zuzena du, eta mezua ulertu edo jarraitzeko oztopo izan daitekeen guztia kendu egiten da. Fantasia eta umorea dira nagusi haren liburuetan, beti amaiera zoriontsua dutelarik.\nEuskal haur-literatura gauzatu dutenetako bat dugu Joxan Ormazabal. Lehenengo ikastolan, eta editorialean gero, egindako lanak liburuaren gora-behera guztien berri zehatza izatea ekarri dio, ideia botatzeko unean hasi eta saldu arterako pauso guztiak. Esperientzia honekin batera Joxanek benetako bokazioa du irakaskuntza eta literaturarako: «8-10 urteko haurrentzat idazten dut nik errazen, adin horretako haurrekin lan asko egin dudalako agian».


Ostirala, abenduak 10\nGaur da abenduko odol ateratzea. Aurrez hartu beharko da ordua odola emateko eta horretarako bi modu daude: Donostiatik mezua jasotzen dutenek, egunean bertan deitu beharko dute zein ordutan joango diren esateko; gonbidapena jaso ez dutenek edo lehen aldiz eman gura dutenek deitu egin behar dute egunean bertan 08:30etik 13:30era bitartean telefono zenbaki honetara: 943 00 78 84.\nJostailu truke merkatua: jostailuak entregatzeko\nArrasateko Seber Altube plaza, Arrasate | Deia\n17:00etatik 18:30era jasoko dituzte.\nJostailu truke merkatua: jostailuak entregatzeko Arrasateko Seber Altube plaza\nArrasate musikaleko ikasleen emanaldia\nArrasate musikaleko ikasleen emanaldia Kulturate\nAlex Mendikuteren argazkiak\nKultura etxea, Aramaio | Erakusketak\n2020ko argazkiak eskainiko ditu Alex Mendikutek.\nAlex Mendikuteren argazkiak Kultura etxea\nTestigantzetan oinarritzen da Mendian hil hirian hil dokumentala. Debagoieneko Ospitaleko zainketa aringarrietako medikua den Iñaki Peñak idatzi eta zuzendu du Artemanekin elkarlanean. Doan da baina gonbidapena aurrez hartu behar da ohiko tokietan: udal webgunean, Txokolateixan eta plazako leihatila digitalean.\n'Mendian hil, hirian hil' dokumentala Zinema aretoa\n'Erbestea ezagutu genuen. Babesleku al gara?' solasaldia\nJosu Chuecak gidatuko du\n'Erbestea ezagutu genuen. Babesleku al gara?' solasaldia Santa Ana antzokia\n'Way down' pelikula\n'Way down' pelikula Seminarixoa\nLehen lerroa + Sustrai berriak\nLehen lerroa eta Sustrai berriak taldeen kontzertua. Sarrera da bost euro.\nLehen lerroa + Sustrai berriak Ikatz taberna\n'El espía inglés' filma (VOSE)\n'El espía inglés' filma (EB, 2020). Zuzendaria: Dominic Cooke. Iraupena: 111 minutu. Sarrera da bost euro.\n'El espía inglés' filma (VOSE) Zinema aretoa\n'El buen patron' pelikula\n'El buen patron' pelikula Zaraia aretoa\nErretiratuen elkartea, Aramaio | Lehiaketak\nBriska eta mus txapelketa egingo dute erretiratuen elkartean. Elkartean bertan eman beharko da izena, eta parte-hartzea doan izango da. Mus txapelketa abenduaren 10ean 17:00etan izango da; eta, briska txapelketa abenduaren 9an 17:00etan.\nMus eta briska txapelketa Erretiratuen elkartea


Tubacex taldeko zuzendaritzak euskal erakundeen babesa eskatu du, gutxiengo zerbitzuak ekoizpenean bertan behera utzi dituen bitartean - Aiaraldea - Aiaraldea.eus\nAitor Aspuru Saez 2021-04-17 10:16\nBilbon egindako manifestazioaren irudia. / Aiaraldea.eus\nTubacex taldeko zuzendaritzak eskutitza bidali die euskal erakundeetako hainbat ordezkariri, euren babesa eskatzeko. Aldi berean, enpresak erabaki du ekoizpeneko gutxiengo zerbitzuak kentzea Aiaraldeko lantegietan, 66 eguneko grebaren ostean.\nZenbait hedabidek jakinarazi dute Tubacex taldeko arduradunak harremanetan jarri direla euskal erakundeetako hainbat ordezkarirekin, euren babesa eta elkar ulertzea eskatzeko. Enpresak berretsi du bere apustua herrialdearekin eta errepikatu du ez duela atzera egingo kaleratzeetan.\nFinean, Jesus Esmorisek sinatutako dokumentuak sindikatuak egiten ditu egoeraren errudun, soldatak jaisteari uko egin diotelako. Berez, zuzendariak adierazi du 129 langile botatzeko erabakia bere borondatearen aurka hartu duela, pandemiak eta energia berriztagarrien aldeko apustuak merkatuan sortutako joeraren ondorioz.\nTubacex taldeko zuzendariak adierazi die euskal erakundeei euren babesa behar duela eta ez duela asmorik atzera egiteko kaleratzeen aferan\nEdonola ere, enpresako arduradunek azpimarratu dute kaleratzeak epaileen esku daudela eta eurek ez dutela iritzia aldatuko. Horrez gain, Tubacexek berriro adierazi du grebak zalantzan jartzen duela Amurrio eta Laudioko lantegien etorkizuna eta horri gehitu dio "komunikazio toxiko eta anonimoak" heltzen ari direla euren bezeroetara.\nGutxiengo zerbitzuak kendu\nEnpresak komunikazio hori zabaltzen zuen bitartean ordezkari publikoen artean, langileei azaldu zien ekoizpeneko gutxiengo zerbitzuak bertan behera geratuko direla hurrengo astetik aurrera.\nTubacexeko gutxiengo zerbitzuak etengo dituzte ekoizpenean, ezin baitute aurreikusi noiz ekingo dioten berriro produkzioari\nAinhoa Rivera giza baliabideetako arduradunak sinatutako mezuak aitortzen du ezin dutela aurreikusi noiz hasiko diren berriro produzitzen eta uda ostean egiten den abiada estandarrak ez duela balioko.\nIzan ere, udan egiten den geldialdia nabarmen gainditu du 2 hilabeteko grebak. Alegia, ekoizpena berreskuratzen denean, apurka-apurka egin beharko dute, makina guztien funtzionamendua berrikusteko.


Abian da dagoeneko AMHko Unitate Balioaniztun berria\nBere helburua da egoitzari, estaldura medikoari, erizaintzako zainketei eta mendekotasun-egoeran dauden pertsonei emandako errehabilitazio-programei erantzutea.\nAita Menni Ospitaleak, bizi garen gizartearen laguntza-eskaerak kontuan hartuz beti, Unitate Balioaniztun bat abian jarri du uda honetan. Aurreikusita dago gehienez 20 ohe egotea, eta hainbat arazori ematen erantzuten die, hala nola egoitzari, estaldura medikoari, erizaintzako zainketari eta mendeko pertsonen errehabilitazio-programei.\nMendekotasun-egoerak behin-behinekoak (esaterako, ospitaleratze ondoko suspertze kasuetan) edo iraunkorrak izan daitezke. Mendekotasun iraunkorren artean dementziak edo desgaitasun neurologikoak (iktusa, garuneko traumak, entzefalitisa eta abar) dira ohikoenak.\nAita Menni Ospitaleko zuzendaritzak erakunde soziosanitario publiko eta pribatuei bidalitako gutun batean, ospitaleratzeko Unitate honetan sar daitezkeen pazienteen profila adierazi du. Profil hauetako pazienteak izan daitezke:\nGeroago Unitate Balioaniztuna handituko dute, baina gaur egun diziplina anitzeko laguntza eskaintzen du Garuneko Kalteko Zerbitzuaren ondoan dagoen solairu batean. Lehen fase honetan 6 ohe ditu, gela bikoitzetan eta banakakoetan banatuta, eta bere oinarriak dira Garuneko Kalteko Zerbitzuak errehabilitazioan duen eskarmentua eta Aita Menni Ospitaleko adinekoak zaintzen duen esperientzia.\nInformazio gehiago nahi izanez gero, jarri harremanetan Elena Berecibarekin 943 794411 telefonora deituz.


Uztailak 1, “Kooperatiben Nazioareko Eguna” — TUlankide MONDRAGON\nUztailak 1, “Kooperatiben Nazioareko Eguna”\nAlianza Cooperativa Internacional (ACI) eta Nazio Batuen Erakundeak antolatuta, jardunaldi honek kooperatiben garrantziaren inguruko kontzientzia bultzatu nahi du. Edizio honetan leloa hauxe da: “kooperatibei esker, inor ez da atzean geratzen”, fokua inklusio sozialean jarriz. Eusko Jaurlaritzak kooperatibismoaren garapenarekin daukan konpromisoa berretsi egin du María Jesús San Josék, Lan eta Justizia sailburuak.\nMaría Jesús San José Lan eta Justizia sailburuak kooperatiba sozietateek Euskadin sortarazten duten enplegua areagotzeko Eusko Jaurlaritzak daukan konpromisoa berretsi egin du gaur. San Josék kooperatiben izaera “positiboa” eta euren bereizgarritasun “kualitatiboa” nabarmendu egin ditu eta arlo honetan Euskadi “nazioarteko eredua” dela gogoratu egin du. “Kooperatibismoa sektore estrategikoa da eta bultzada eman nahi diogu”, agindu du sailburuak.\nMaría Jesús San Josék gizarte-ekonomiari buruz hitz egin du Kooperatiben Nazioarteko Egunaren bezperan. Uztailaren 1an, larunbata, ospatzen da egun hau. Prentsaurrekoan Iñigo Ucínek (MONDRAGONeko Kontseilu Orokorreko lehendakaria) eta Rosa Lavínek (Konfekoop, Euskadiko Kooperatiben Konfederazioko lehendakaria) parte hartu dute ere bai. Agerraldia Donostian burutu da Gipuzkoa delako, sailburuaren hitzetan, “kooperatibismoaren jaioterria eta gotorlekua” Espainian eta Europan.\n“Kooperatibak Euskadiko ikurra dira eta nazioarteko erreferente bat, gure herrialdearen enbaxadoreak munduan”, errepikatu du sailburuak.\nDatuek kooperatibek Euskadin daukaten garrantzia agerian uzten dute. 2.926 kooperatiba sozietateetan 56.380 pertsonek lan egin dute, euskal ehun ekonomikoaren %6,5a. Gizarte Ekonomiako Euskal Behatokiaren (GEEB-OVES) azken txostenaren arabera (2015), sektore honek “indarra” mantendu du Euskadin krisialdi testuinguruan ere. Horren harira, San José sailburuak gogoratu egin du kooperatiba sozietateetan krisi urteetan suntsitu egin den enplegu bolumena askoz txikiagoa izan dela, sei puntu gutxiagokoa beste enpresekin alderatuz, Gizarte Segurantzako afiliazio estatistikek adiera ematen dutenez.\nMONDRAGONeko lehendakariak, azkenik, taldeak enpleguarekin eta integrazioarekin daukan konpromisoa berretsi egin du, nahiz eta “eraginkortasuna, produktibitatea eta mundu mailan lehiakorrak izatea” helburu nagusiak izan behar diren.\nUcinek nabarmendu du “bakarrik lehiakortasuna bermatuz” denboran zehar “iraunkorrak” izango diren negozioak lortu ahal direla. “Lehiakortasuna bermatzea gure etorkizuna ziurtatzeko modurik onena da”, adierazi du Ucínek.\n“Kooperatibei esker, inor ez da atzean geratzen”


Mobilizazioak TTIPren kontra Urriaren 10ean — Manu Robles Arangiz Fundazioa\nMobilizazioak TTIPren kontra Urriaren 10ean\nEuskal Herriko jendarte zibileko erakundeak, alderdiak eta sindikatuak TTIP, CETA eta TISAren kontra gaude. Merkataritza itun hauen proposamenak gure demokraziarentzat, gizonen eta emakumeen arteko desberdintasunak ondasun eta baliabideetara hetzeko handiagotzen dituztelako, eta baita ere zerbitzu publikoentzat, jendarte arauentzat eta ingurumenarentzat, izugarrizko mehatxua direlako, arrizkuan jartzen dutelako gure kalitatezko nekazaritza, baserritar txikien iraupena, elikadura arauak, arau farmazeutikoak, ezinbesteko trantsizio energetikoa eta, aipatutako guztien gain baita ere gure eskubideak eta jendartea hobetzeko gaitasuna. Arestian aipatutako itunen onuradunak multinazional handiak direlako beti.\nEuropar herri-ekimaren arrakasta ospatzeko, badugu arrazoi handi bat gaurko egunean 2.950.862 sinaduraren bilketa, gure aldarrikapenak indartuz doaz eta kalera aterako gara. Urriaren 10 ean Iruñean, Gasteizen, Donostian eta Bilbon. Elkarretaratzeetan parte hartzeko deia luzatzen dizuegu, .Aurpegi biko mosaikoak eraikiko ditugu, aurpegi batean TTIP, CETA eta TISA errefusatzen ditugula erakutsiko da eta beste aurpegian Euskal Herriko herritarrak jendarte justuago baten alde, demokratiko baten alde, eta solidario baten alde daramatzagun borroka guztien islada izango da, pertsonak zentro diren jendartea nahi dugulako eta ez kapitala zentro den jerdartea.\nElkarretaratzeak 12:30 etan\nBilbon: Arriaga aurrean\nDonostian: Artzai onaren aurrean\nGasteizen: Foru Plaza\nIruñean: Sarasate paselekuan\nAzken hamarkadetan, sektore publikoen agintetik interes pribatuen eskuetara transferentzi handia egiten ari dela ikusten dugu,liberalizazio ekonomikoari eta finantzieroari bultzada emanez. Honegatik guztiagatik, desberdintasunak, pobrezia eta ingurumenaren hondamena areagotuz doaz. TTIParen ,CETAren eta TISAren helburuak aipatutakoak areagotzea dituzte, eta era berean atzera bueltarik gabekoak bilakatu. Itun edo hitzamen hauek galaraztean datza gure borroka, eta borroka honek austeritatearen kontra, klimaren alde eta justizia sozialaren aldeko jendarte mugimenduekin bat egiten du. Milaka eta milaka herritarrek parte hartuko dute Urriaren 1etik 15era Europa osoan, denak elkartuz Bruselan, austeritateari ez, pobreziari ez eta TTIP ri ez, esateko. Egunetik egunera langabezia pairatzen duten herritar kopurua gorantz doa, etxe-bizitzaren eskubideen galera, osasun zerbitzuen kalitaearen jeitsiera, berdintasunean oinarritutako hezkuntza zerbitzuen murrizketak edota duinak ez diren pentsiodunen kopurua handiagotzen doa, Europar Batasuna deritzon honetan. Finantza krisia deiturikoa, kapitalismo globalizatuaren atxaki perfektua bilakatu da, herritarrean eskubideak murrizteko eta herrien subirautza demokratikoa deseuzteko.\nHerritarrei juztizian oinarritutako gure borraka hontara, gehitzeko dei egiten dugu. Ildoari jarraituz, udaletako eta aldundietako MOZIOen kanpaina ere, aurkezten dugu, gure ordezkari politikoei eskatuz,udalerriek eta Lurralde historikoek TTIP, CETA eta TISA ezartzearen kontrako Deklarazioa onar dezaten. Kanpainan parte hartzen duten alderdiek, Irabazik (Equo k +eak), Podemos Ahal Dugu k eta Ehbilduk, ikusirik itunen berri eman beharko luketenen ez jakintasuna,axolagabekeria eta balizko konplizitatea, gaur atxikitzen dugun mozioa aurkeztuko dute eta udaletako eta aldundietako korporazioei itun hauen eztabaida jendartean zabaltzeko eskatuz,argi adieraziz hauek dakartzatena, udalerriak eta lurralde historikoak TTIP, CETA eta TISAri insumizioa adierazteko asmoz.


Abodi - Pertsona-izenak - EODA\nNafarroako mendikatea (1.520 m), Iratiko oihanaren eta Zaraitzu ibarraren artean. 1643an Abodibidea izeneko dermioa ageri da Otsagabian. Mendikate honetan antzinako aztarna ugari dago, hala nola trikuharriak (ezagunena Gaztanbidea izenekoa da) eta menhirrak (Arriluxe).\nabodi (giz.) - (2001) GOR.SAL.EIZ , 85\nabodi (em.) - (2001) GOR.SAL.EIZ , 171\nNafarroako mendia (1.520 m gailurrean), Iratiko oihanaren eta Zaraitzu ibarraren artean. 1643an Abodibidea izeneko dermioa ageri da Otsagabian


Abendua eta Gabonetako jai eta kultur jardueren agenda\nAbenduko eta Gabonetako kultur agenda ekitaldiz beteta dator. Kontsultatu programazio osoa jarraian: ProgramaNavidadBerrioplano2021BerriobeitikoGabonAgenda Oharra: jarduera guztiak pandemiar...\n50. urteurreneko ospakizunetarako diru bilketa\n50. urteurrenaren ospakizuna antolatzeko diru bilketa abiatu dugu. Egin zure ekarpena!\nAntzerki klasea euskaraz\nAntzerkia gustuko baduzu, ez galdu aukera hau! Antzerki klase bat euskaraz doan!\nAntzerki klasea euskaraz doan


Emakume eta Gizonen arteko Berdintasuna - Zirgari Sariak - Zirgari Sariak 2018 - Bizkaia.Eus\nAdela Asua, Zinemakumeak gara!, Mutualia eta Ahizpa Oblatuak\nBizkaiko Foru Aldundiak eta BBK-k honako hauek emakumeen eta gizonen berdintasunaren alde egindako lana saritu du: Adela Asua legelaria, Zinemakumeak Gara! zinema-erakusketa, Mutualia eta Ahizpa Oblatuak (Leiho Zabalik programa). Horretarako, Berdintasunerako 2018. urteko Zirgari sariak eman dizkie.\nBanatu dira sariak, eta 400 pertsona inguru egon dira ekitaldian. Sari horien bidez pertsona, erakunde eta enpresek emakumeen eta gizonen arteko berdintasunaren alde egindako lana aitortzen da. Gala Emakumeen Nazioarteko Eguna den martxoaren 8ko bezperan egin da, eta bertan izan dira Unai Rementeria Ahaldun Nagusia eta BBK-ko presidentea den Xabier Sagredo.\nBBK-k eta Enplegua, Gizarte Inklusioa eta Berdintasuna Sustatzeko Foru Sailak antolatutako Zirgari sarien xedea pertsona, erakunde eta enpresek berdintasunaren alde egindako lana, ahalegina, dedikazioa eta inplikazioa aitortzea da. Zirgari sarien izenak zirgariek egiten zuten lan gogorra ekartzen du gogora: emakume horiek itsasontziak atoian eramaten zituzten itsasadarrean zehar, eta, horretarako, beren indarra eta soka bat, zirga bat, besterik ez zuten erabiltzen.\nSariak lau sailkapenetan banatzen dira:\nIbilbidea saritzeko Ohorezko Saria: Adela Asua. Unai Rementeria Bizkaiko Ahaldun Nagusiak emango du.\nErantzunkidetasun eta kontziliazioa: Mutualia. Gorka Martínez BBK-ko zuzendari nagusiak emango du.\nEmakumeenganako indarkeriaren kontrako borroka: Ahizpa Oblatuak (Leiho Zabalik programa). Teresa Laespada Enplegua, Gizarte Inklusioa eta Berdintasuna Sustatzeko foru diputatuak emango du.\nAhalduntzea eta balio-aldaketa: Zinemkumeak Gara!. María Guijarro Berdintasunerako, Lankidetzarako eta Dibertsitaterako foru zuzendari nagusiak emango du.\nSailkapen bakoitzeko irabazleak 6.000 euroko sari ekonomikoa jasoko du, ohorezko sariari dagokionez izan ezik, horrek ez baitakar sari ekonomikorik. Zirgari Sarien filosofiak hainbat printzipio ditu oinarri, besteak beste: emakumeenganako indarkeria desagerraraztea, mikromatxismoen aurkako lana, maskulinitate berrien aldeko apustua, hezkidetzan egindako aurrerapausoak, balioak aldatzearen aldeko ekimenak, ahalduntzea eta denboraren erabilera berriak eta kontziliazio erantzukidea.


Zerrenda bateratu bat proposatu du Masek, politika arloko eta gizarte zibileko ordezkari eta adituekin - Politika - Berria\nZerrenda bateratu bat proposatu du Masek, politika arloko eta gizarte zibileko ordezkari eta adituekin\nKataluniako Gobernuko presidenteak ez du zehaztu hauteskundeetarako datarik. 3.000 lagunen aurrean azaroaren 9aren ondorengo bide orria aurkeztu du. Prest agertu da zerrenda bakarraren buru ez izateko.\nArtur Mas, hitzaldia ematen. / Toni Albir/EFE\nAzaroaren 9ko galdeketa balio juridikorik gabea izanik, "behin betiko galdeketa" egin nahi du Artur Mas Kataluniako Gobernuko presidenteak, eta horretarako egin beharreko urratsak aurkeztu ditu gaur; hain zuzen, Kataluniako hauteskundeen bigarren urteurrenaren egunean.\n"Iritsi da unea kontsulta egiteko dugun tresna bakarra erabiltzeko. Hauteskundeak gure esku daude, eta legezkoak dira", esan du Masek. Zehaztu duenez, alderdi politikoak eta gizarte zibila lirateke hauteskundeak kontsulta bilakatuko lituzketenak. "[Hauteskundeak] deitzen dituenak; hau da, nik, hauteskunde autonomiko batzuk balira bezala deitu beharko lituzke, estatutako legediaren arabera".\nHauteskundeak aurreratzekotan, "galdera edo programa argi bat" egon beharko litzatekeela iritzi dio; hau da, herritarrei Katalunia "estatu independente" izatea nahi duten edo ez galdetzea. Halakorik ez badago, esan du hauteskundeak dagozkien datan egingo direla—2016an—.\nGeneralitateko presidentearen ustetan, alderdi politikoen artean hitzartutako zerrenda bakar bat osatu beharko litzateke, ordezkari politiko, gizarte zibileko ordezkari eta hainbat adituk osatua. Zehaztu du prest dagoela zerrenda horren buru ez izateko. Zerrenda horren agintaldia "laburra" litzateke, urte eta erdikoa, gutxi gorabehera. Kataluniako Konstituzioa idazteko ardura izango luke, eta 18 hilabetera katalanek hori bozkatu beharko lukete.\nEz du hauteskundeetarako datarik eman; esan du ez dutela finkatu. Lehenik, "zer eta nola" zehaztu nahi dute, egiten dituztenean "azterketa gainditu" egingo dutela ziurtatzeko. "Ezin dugu lorik hartu, baina ongi prestatuta iritsi behar gara", gaineratu du.\nMasek argitu du Generalitateko presidente gisa eman duela hitzaldia, ez gobernuaren izenean edo alderdi politikoen izenean. Azaldu du "guztiei" interesatzen zaiela herrialdean abiatutako prozesua osatzea, eta azken helburua "Katalunia hobe bat" dela esan du. "Mezua argia da: herri batek subiranotasuna izan dezake helburu indarkeriarik gabe, eta beti irribarre bat ezpainetan".\nEspainiako Estatuaren jarreraz\nMasek nabarmendu du Katalunian autogobernu gehiago nahi duten bitartean, Espainiako Estatuak politika zentralizatzaileak areagotzen dituela. "Katalanen gehiengoari [Espainiako] estatuak huts egin digu, eta huts egiten jarraitzen du". Esan duenez, Kataluniatik "uneoro" lagundu dute Espainiako Estatua. Era berean, "eszeptiko" agertu da Espainiarekin akordio batera heltzeko aukeraren gainean.\nGeneralitateko presidentearen arabera, "erabaki garrantzitsuak" hartu aurretik beti jarri izan ditu hautetsontziak, eta bide horretan jarraitzeko asmoa adierazi du: "Berriro egingo dugu beharrezkoa denean, bidegabeko kereilen beldurrik gabe". Txaloka erantzun diote hitzaldira bertaratutakoek.\nGaldera bat aireratu du jarraian: "Katalunia gai da prozesuarekin aurrera jarraitzeko bere baliabideekin?". Baietz erantzun du, "dudarik gabe". Adierazi duenez, azaroaren 9ko mobilizazioarekin "estatusa" aldatu zuen Kataluniak, eta hilaren 10ean "herrialde askeago bat" zen. "Ez da erraza, baina lortzen denean ez da gehitzen, biderkatzen baizik".\nProposamenaren aurkezpenak ikusmin handia sortu du. Hasiera batean, 2.000 lagunentzako lekua duen areto batean zen egitekoa hitzaldia, baina beste batera lekualdatu dute. 3.000 lagun inguru bildu dira; tartean, gizarte zibileko eta alderdi politikoetako ordezkariak. Besteak beste, ANCko presidente Carme Forcadell eta Omnium Culturaleko buru Muriel Casals, PSCko presidente Angel Ros, Joana Ortega gobernuko presidenteordea eta Oriol Junqueras ERCko burua.\nGaldeketaren ostean, alderdiekin bilera sorta bat egin du Masek, haien iritziak biltzeko. Aurrerantzean egin beharrekoaren inguruko alderdien proposamenak bildu ditu bi astez, eta Mariano Rajoy Espainiako Gobernuko presidenteari ere elkarrizketarako deia egin zion. Gonbiteari uko egin zion Rajoyk.


Zer da emakumeen arousal - Forte Love\nEmakumeen sexu arousal. Orgasm\nZer da emakumeen arousal\nZikloa gizakien sexu-erantzuna ditu hainbat fase ditu: sexu-desira, sexu arousal, orgasm eta batekin amaitzen da fase ebazpena.\nSexu-desira (libido) araberakoa lana endokrinoa guruin eta metabolismoa. Gainera, sexu-erakarpen araberakoak burmuinean (cortex eta subcortical geruza) eta sexu-zentroak, bizkarrezur kablea. Guztiak sexu-zentroak elkarren artean elkarreragin eta bakar bat osatzeko sistema.\nMaila excitability sexu-zentroak eta libido heldu da arabera, hormona-mailak.\nLibido (libido) araberakoa berezko ezaugarri bat pertsona lotutako antropologia: brunettes erakarpen baino indartsuagoa blondes, labur gehiago bizia baino altu; osoa emakumeak sexu-gratification ahalegin gutxiago eskatzen eta maitasuna baino mehe; hegoaldeko sexu-erakarpena baino indartsuagoa da northerners.\nAldea sexu excitability emakumeen eta gizonen\nGizon eta emakumeak dira, halaber, hainbat sexu tentsioa. Gizonen sexu arousal baino askoz handiagoa da emakumeen.\nBada gizon bat arousal azkar hazten ari da, heldu gogor baten ondoren orgasm eta prononcés arousal eta muntaketa erabat desagertzen, eta gero emakume bat buildup kitzikapen da prozesu luze bat eskatzen duten laztanak bazkide bat. Eta ondoren orgasm arousal, poliki-poliki, subsides.\nHala eta guztiz ere, emakume bat orgasm bat ez etorri, huste odol sexu-organoen gertatzen, oso poliki-poliki, ordu baino gehiago edo are luzeagoa. Eza orgasm gerta daiteke, ondorioz, ez da nahikoa estimulazioa erogenous zonalde azkarregi edo coitus. Ondoren, emakumea ez da sexu gogobetetasuna, ez sexu-alta. Honek eramaten izan ere, emakumeak dira lortzean atzera txikiagoa mina, mina eta pisua na sentimendua sabelaldea. Bat behar duzu bada, motela isurketa odol-ez da geldialdia lymph eta odol pelbiseko organo, garatu hanturazko prozesuak, mingarria menstruation eta leucorrhoea (baginala alta).\nEza orgasm bat da, oso kaltegarriak eragin du emakumeen osasuna, eza alta ondoren indartsu bat arousal emakumeak ez da egoera bat frustrazioa — mingarria tentsioa zentzu batekin atsekabea eta erreakzio emozionala.\nDenean gehiegizko excitability sexu-zentroak gizon, prononcés gertatzen da oso azkar. Hau deitzen da humilis recipis gizonezkoetan. Bada, gizonek ez dute muntaketa edo ahula muntaketa zakila, fenomeno hau deitzen da inpotentzia.\nSentsualitatea, emakumeen eta gizonen desberdina da.\nGehienak emakumeak, sexu-desira ohi da 25-28 batzuetan, 30 urte. Ondoren 45-50 urte sexu sentsualitatea murriztu egiten da. In menopausal aldian, sexu-nahia, handitu ahal izango da, eta menopausia ondoren desagertzen da. Emakume batzuk, jarraitzen du 60 urte edo gehiago.\nGizonezkoetan, desberdina da. 25 urte, sexu-eskaria horien artean baino askoz handiagoa da emakumeen. Sexu-erakarpen bat iritsi, gehienez ere, 28-30 urte, eta horren ondoren hasten da pixkanaka-pixkanaka gainbehera.\nNoiz adina gizona hurbiltzen ari da"wilting", bere sexu-bizitza, askotan aktiviziruyutsya. Hau gertatzen, baizik eta arrazoi bat psikologikoa natura, beldurra impending zahartzaroan.\nLorem txikitzeko potentzia ez da gizon guztiak. Batzuk atxikitzen sexu-potentzia zahartzarora.\nArteko desadostasun-tarte handiena sentsibilitatea eta ezjakintasuna ñabardura horiek ekar dezake desadostasuna ezkontideen.\nSexu gogobetetasuna bazkide bat, neurri handi batean araberakoa izango da, beste bazkide. Sexu bakarra da bikotea fisiologiko ekintza gizona. Beraz, bada, bazkide sexu, edo pare nahi zaintzeko harremana, denbora luzez, beharrezkoa da ulertzeko eta pazientzia elkarri, posible da identifikatzeko erogenous zonalde bazkide eta, bada gizon bat izan muntaketa bat luzeegia, pixka bat gehiago estimulatzen bazkide baino lehen elkarrizketa. Askotan emakume hau izan erogenous zona da clitoris.


Egunkaria aurrera » Igandean ‘Egunkaria’-ren eskertza ekitaldira joateko gonbidapenak lortzeko, deitu 607 770 740ra\nIgande honetan Bilbon Egunkaria-ren eskertza ekitaldian egon nahi duten herritarrek gonbidapenak eskuratzeko aukera daukate 607 770 740 zenbakira deituta.\n11:30ean hasiko da jaialdia, Euskalduna jauregiko areto nagusian. Antolatzaileek aurreratu dutenez, dantza ikuskizuna egingo du Jon Maiak. Andoni Egaña eta Xabier Lizaso bertsotan arituko dira, Maddalen Arzallus eta Miren Amuriza bezala; azken horiek, baina, gitarrarekin. Gitarra eta beste instrumentu batzuekin kontzertua emango dute Gose eta Katamalo musika taldeek, eta baita ere Ubeda anaiek, Aitor Gorosabel eta Juan Mari Beltran musikariek. Irati Jimenez idazleak testu bat irakurriko du. Xabier Mendigurenek Babes Taldekoen izenean hitz egingo du. Herri batzordeetako kide bat ere izango da bertan, baita Kataluniako eta Madrilgo batzordeetako ordezkariak ere. Egunkaria-ko langile ohi batek ere irakurriko du testua, eta Joan Mari Torrealdai mintzatuko da auzipetu guztien izenean.\nAuzia «gazi-gozoa» izan dela, baina epaiak poztasuna eragin duela eta hori ospakizun bihurtzeko baliatu behar dela esan du Joni Ubeda musikariak. «Bada garaia bizi izandako iluntasunari argia emateko». Ubedaren arabera, euskal gizarteak «elkarrekin egoteko eta elkarrekin tratatzeko behar handia dauka», eta horrelako ekitaldi bat horretarako gune aproposa izan daitekeela uste du. «Igandetik aurrera horrelako gehiago egotea gustatuko litzaidake».\nZein abesti joko duten ez dute oraindik zehaztu Ubeda anaiek. baina argi daukate «fokuetatik urrun» herriz herri lanean aritu direnak izango dituztela gogoan. «Omenaldia izango da haientzat ere».\nEpaia aldekoa izan bada ere, Joni Ubedak dio oraindik lan handia egiteko dagoela. «Auzipetuen ohorea eta herri honen alde egindako lana bere tokian utzi behar dugu. Haiei buruz esandakoak ez dituzte merezi, eta norbaitek zalantzak baditu, horiek uxatu behar ditugu». Horretan, «herritar guztien ahoz ahokoa» oso garrantzitsua dela adierazi du musikari tolosarrak.\nInes Osinaga Gose taldeko kantari eta trikitilariak ere zazpi urteko prozesu luzean auzipetuei «kalte handia» egin zaiela nabarmendu du. «Erantzukizuna eskatzeko unea da orain».\n«Baikortasuna» ere aipatu du Osinagak. Eta «sentipen eta sentimendu positiboak» helaraziko dituen abestia eskainiko duela aurreratu du. «Auzipetuei babesa eta elkartasuna adierazi dieten guztientzat izango da gure kantua», azaldu du Gose taldeko musikariak. .\n«Lagundutako guztiei mila esker»\n«Donostian zein Bilbon kaleak betean manifestatu ziren guztiei, egunkari txikituaren errautsetatik egunkari berria eraikitzen lagundu zuten guztiei, geroko mobilizazioetan parte hartu duten milaka euskal herritarrei, kartzelan egon garenean gure familiengana berotasuna adieraziz hurbildu ziren guztiei, mila esker» esateko baliatu nahi dute ekitaldia auzipetuek, lehengo astean Torrealdaik esan zuenez.\nEspainiako Auzitegi Nazionalak apirilaren 12an atera zuen itxiera auziko epaia: absoluzioa.\n« Kalteak konpontzeko exijitu dute ‘Egunkaria’-ren aldeko Espainiako eta Kataluniako plataformek Itxiera eguna zuzendu du Gomez Bermudezek, beste auto batean »


Amaia Garcia Artxiboak - Zinea\n1990 urteko maiatzaren 17ra arte, homosexualitatea sendatu zitekeen gaixotasun bezala jasota zuen Osasunaren Mundu Erakundeak. Egun horretatik aurrera, ez da gehiago horrela zabaldu mundu mailan, baina oraindik badaude homosexualitatea sendatzeko terapiak egiten dituzten pertsonak. Duela hilabete, Valladolideko Seminci jaialdian, gai hori jorratzen duen film bat ikusteko aukera eduki nuen, The Miseducation of Cameron Post. Film honek AEBko 90.hamarkadara eramango gaitu, eta homosexualitatea sendatzeko terapiak egiten\nBy Amaia Garcia|2018-11-20T10:59:11+02:0020 azaroa, 2018|\nFilma amaitu egin zen, argiak itzali ziren, eta gizon batek Jennifer Kent zuzendaria iraintzeko eskubidea zuela pentsatu zuen. Bere oihu hori mundu osoan entzun zen, batez ere, Kent Veneziako jaialdiaren aurtengo edizioko Sail Ofizialeko zuzendari emakume bakarra izan delako. Hori izan da, hain zuzen, jaialdi horretako albiste garrantzitsuenetariko bat: emakume bakarra izan dela, alegia.Ez da lehen aldia datu hauetan erreparatzen dudala, izan ere, Donostiako Zinemaldian,\nBy Amaia Garcia|2019-05-16T11:13:25+02:0025 iraila, 2018|\nUrtero bezala, filmak eta telesailak online ikusteko Filmin plataformak, Atlantida Film Festival*1 jaialdia egin berri du. Palman egin da ekainaren 25etik uztailaren 1a bitartean, eta Filmin.es plataforma hartu du ondoren, ekainaren 25etik uztailaren 25era arte. Aurtengo edizioak film oso interesgarriak ekarri ditu, eta Siriar errefuxiatuak diren gizonezko batzuen bizitza erakusten digun dokumentala ekarri nahi dut gaur tarte honetara: Mr Gay Siria*2.\nBy Amaia Garcia|2018-07-31T11:45:31+02:0031 uztaila, 2018|\nAsteburu honetan, bazkalondo batean, filmen eta telesailen inguruan hitz egiteko aukera eduki dut. Bertan, emakume lesbianek, fikzioan beste emakume lesbianen erreferentzia gutxi dituztenez, emakumeen arteko maitasun istorio bat dagoen edozein telesail edo film ikusten dituztela aipatu zen. Nire ondoan zegoenari arrazoi guztia eman behar izan nion, eta zer hausnartu eman zidan esaldi honek. Arrazoi garrantzitsu bat dago emakume lesbianek horrela jokatzeko: emakumeen arteko amodio istorio\nBy Amaia Garcia|2018-06-05T11:52:02+02:005 ekaina, 2018|\nBloga idazteari ekin nionean, oso argi nuen emakumeek egindako lana azpimarratu nahi nuela txoko honetan. Azken hilabeteetako testuak berriro irakurri ostean, konturatu naiz Espainiar zinemarentzat oso garrantzitsua den emakume baten inguruan ez dudala oraindik idatzi. Barbara Lennie aktoreaz ari naiz.\nBy Amaia Garcia|2018-04-10T10:35:00+02:0010 apirila, 2018|\nHarvey Weinsteinen kasuak hautsak harrotu ditu zinemaren munduan. Salaketek bere irudia eta ekoiztetxea hondoratu dituzte, eta orain arte ikusi gabeko iraultza sortu dute zinemaren industrian. Sexu-jazarpena jasan duten emakume eta gizonek euren ahotsak jaso dituzte eta erasotzaile berrien izenak atera dira, hala nola, Kevin Spacey, Dustin Hoffman, Brett Ratner eta James Toback. Gaur egun, horren negatiboa den gertakari batetik zerbait positiboa atera dela ondoriozta genezake.\nBy Amaia Garcia|2018-02-13T10:32:38+02:0013 otsaila, 2018|\nChavela Vargas musika mexikarra abesten zuen kantari garrantzitsuena izan zen, baina askok ez dakitena zera da, bera ez zela Mexikon jaio, Costa Rican baizik. Bizimodu bakartia izan zuen Chavelak, gurasoek baztertu egin baitzuten “mutil” itxura eta portaera zituelako. Bere bizitzaren nondik norakoak jasotzen dituen dokumentala da Chavela, Catherine Gund eta Daresha Kyi zuzendari estatubatuarrek egindakoa. Chavela Vargas ikur bihurtu zen abesten hasi zenean, eta garaiko\n80ko eta 90eko hamarkadetan, HIESak pertsona ugari hil zituen mundu osoan, eta erakundeek ez zuten ezer egin gaitzaren prebentzioaren inguruko informazioa zabaltzeko. HIES gaitza, batez ere, homosexualek, droga kontsumitzaileek, emakume prostitutek eta baliabide gutxiko pertsonek jasaten zuten gaixotasuna zen garai hartan. 80ko hamarkadaren amaieran, HIESaren aurkako hainbat talde sortu ziren, besteak beste ACT UP, ekintza zuzenak egiten zituen nazioarteko taldea. Robin Campillo zuzendariaren 120 battements\nBy Amaia Garcia|2017-10-31T17:07:53+02:0024 urria, 2017|\nEkainaren 28an LGTBIQ+ Harrotasunaren Nazioarteko Eguna ospatu zen. Data hori aitzakia moduan hartuta, LGTBIQ+ pertsonen istorioak eta aldarrikapenak jasotzen dituzten film onenen zerrenda ekarri nahi izan dut txoko honetara. Homofobia eta transfobia eguneroko errealitatea dira munduko leku askotan, eta LGTBIQ+ komunitatearen eskubideen aldarrikapenak entzutea beharrezkoa da. Horregatik, oso garrantzitsuak iruditzen zaizkit film hauek, oso kalitate onekoak direlako eta maitatzeko modu asko daudela erakusten digutelako. La\nBy Amaia Garcia|2017-10-09T13:40:34+02:004 uztaila, 2017|\nDuela gutxi Brigitte Vasallo idazle, irakasle eta aktibista feministaren artikulu bat irakurri dut Pikara Magazinean, homonazionalismoaren inguruan. Bertan, besteak beste, Israelen egoera aztertu du. Gaur egun Tel Aviv LGTBI komunitatearen erreferentziazko toki bihurtu da, baina artikuluan dioen bezala, ezin dugu ahaztu Israelentzat gay israeldarrak direla soilik onargarriak; Gazan eta Zisjordanian bizi direnak, aldiz, ez. Vasalloren azterketa irakurri ostean, Netflixen Oriented dokumentala aurkitu nuen, eta Tel


Web-orri berriak mutualistarentzako zerbitzuen atari integrala izan nahi du, une bakoitzean eskatutako informazioaren kontsulta erraztuko duen bide bizkor eta malgua. Horren bitartez, izapideak egitea ahalik eta gehien sinplifikatuko da eta ez da alferreko joan-etorririk egin beharko.\nOrrialde berri honek web instituzionaleko aurreko kontzeptua gainditzen du eta bereziki zerbitzuetako web-a izatera pasatzen da. Horrela, titularrek eta onuradunek modu askoz zuzenago eta intuitiboagoan aurkituko dituzte Mutualitateak eskuragarri jartzen dituen prestazio guztien informazio osoa. Horretarako, diseinuak kontsulten garrantziaren arabera ordenatzen den egiturari erantzuten dio, batez ere osasunaren babesarekin erlazionatuta daudenei.\nInformazioaren lokalizazioa eta eskatutako izapideen errealizazioa nabarmen hobetzeko erabilgarritasuna, erabilerraztasun eta nabigazio erraza; HOME ataletik| zerbitzu, koadro mediko eta gida guztietarako sarbide zuzena (atzerrian osasun-asistentzia atzerrian, aldi baterako ezintasuna, larrialdi-baliabideen erabilera…); baliabide elektronikoen bidez Mutualitatearekin zuzeneko komunikazioa.\nAzken finean, tresna horren garapena 2017-2020 Bulkada-Planaren barruan dago eta espero dugu erabilgarritasun handia izan dadila gure mutualistentzat eta MUFACE-pertsonalarentzat ere. Gauzak horrela, organismoaren modernizazio eta digitalizazio-prozesuan ezin itzulizko eran XXI. mendean finkatzeko balio izan behar du pauso berri honek Gainera, honek balio izan behar du funtsezkoa iruditzen zaigun eta inoiz abdikatu behar ez dugun helburua lortzeko: giza kontaktua, gure bulego-sareko konexio pertsonala, mutualisten arazoen ezaguera hurbila. Eta hori guztia teknologia berriek baimentzen diguten denboraren kudeaketa arrazoizkoenari esker.\nNahi dugu Mutualitateak mutualistari bere probintzia-zerbitzuen bidez, bulego delegatuen bidez edo mutualistarentzako informazio bulegoaren bidez ematen dion arreta web-orri honi esker hobetzea. Hartara, taldearekin zuzeneko komunikazio-tresna egokia izatea du helburu.\nEskerrik asko guri zeregin ilusionagarri honetan laguntzeagatik.


non-stop eskalada bloga: urria 2011\n2011(e)ko urriakren 28(a), ostirala\nETXAURI- Tormenta del Este bidea\nSinets ezina dirudi, baina egia da. Egun gutxi falta dira mundu osoko gizakien populazioa zazpi mila milioietara iristeko. Leku lasai bat aurkitzea ia ezinezkoa da. Nik lortu dut. Bakar bakarrik egon nahiz Etxaurin, putre eta beleen konpaia izan dut soilik egun osoan. Arraroa dirudi arren, batzuetan, bakarrik jendearen artean baino babestuagoa zaude.\nTormenta del este, Eneko Cesar eta Mikel Zabalzaren bide bat da. Beraiek dena librean eskalatu zuten. Nik berriz al izan dudan moduan igo dut. Lehen luzea izatez 7a da. Nik 6b/A1 egin dut. Gantxo bat beharrezkoa izan dut bigarren paraboltetik ateratzeko. Bigarren luzea librean egin dut 6b+. Hirugarrena artifizial hutsean burutu dut, A2 izango da. Parabolta txapatu eta arrakala guztia friend eta fisurerotaz zintzilikatzen igo dut. Mikelek bere blogan aholkatzen duen bezala, azken luze honetan ez naiz zuhaitzeraino igo, Kimikoen bilera batetara joan naiz zuhaitza baino 10m beherago.\nTxapo Eneko eta Mikel. Oso ondo pasatu dut zuen bidea eskalatzen.\nHirugarren tirada. Erdiko arrakalatik dijoa bidea. Materiala erretiratu eta gero atera dut argazkia.\nEtxauri udazkenez jazten ari da.\nEgilea: mikel saez de urabain gabilondo ordua: 19:33 1 iruzkin:\n2011(e)ko urriakren 22(a), larunbata\nGRANDES JORASSES- No Siesta bidea\nEskalada bidai honetan pentsatzean, abentura film klasikoetan azaltzen diren pertsonaietaz oroitzen naiz; Gizon bat bere mendiko etxolan dago, erretiroan, egunerokoak egitea da bere ohiko lana. Bat-batean antzinako lagun bat azaltzen zaio akzio pixka bat eskaintzen. Gizonak, asko pentsatu gabe, dena utzi eta laguna segitzen du abentura egarriz.\nNire kasuan ia gauza bera gertatu zen; lasai nengoen Iturtxon azienda zaintzen. Bat-batean korreora Keparen mezu bat iritxi zitzaidan, sei esteka desberdin eskegiak zituen. Lehenengoa klikatzean , nire begi aurrean aspaldian desiratutako eskalada baten informazioa azaldu zen. Berriarekin batera, nire ametsatako bidea igarotzen den horma hotz eta ilunera joateko gonbidapena zetorren. segituan motxila prestatzen hasi nintzen.\nNo siesta bidearen eskalada, eta, Grandes Jorasses hormaren baldintzak azaltzen ziren artxibo haietan. Gehiago ez nuen behar izan dena utzi eta abentura bila irteteko.\nChamonixek estresa sortzen dit. Iritsi eta berehala hasten gara gora eta behera zoroak bezala. Eskaladan beharko ditugun gauzei azken ukituak eman nahi dizkiegu. Nekatu egiten nau lan aspergarri honek.\nAzaroan gaude, urte sasoi honetan oporrak hartzen dituzte bailaran bizi diren gehienek, beraz, denda asko itxiak daude. Montenbers-ko trena ere konpontzen ari dira. Dena dago hankaz gora.\nKepa eta biok, azkenean, ados jartzen gara zer igo eta zer utziko dugun auzian, estrategiaren puntu batzuetan eztabaida izan dugu. Petatearen asuntoak ni ez nau konbentzitzen. Ez zait logikoa iruditzen pareta tramu txiki bategatik petatearen deserosotasuna bide osoan sufritu behar izatea. Ala ere prest azaltzen naiz nire petate txikia motxilan sartu eta behar denean ateratzeko, baina logikaz aukera hau ez da ona ere. Azkenean soilik motxilekin goaz. Nire motxila zaharkitua erabiliko dugu behar denean paretatik zintzilik igotzeko. Janari asuntoan ez gara urri ibili, Lechaux aterperaino behintzat mordoa eramaten dugu.\nLasai goaz gau hotzean glaziarretik gora, frontalen argiek laguntzen digute izotz laberintoan paretarako bidea bilatzen. Pittin bat harritua noa, normalean hasierako une horiek urduritasuna eta ezin egona eragiten didate, gaur oso lasai noa, aterpean egon garen ordu gutxi horietan ere lo egin dut.\nGaua da oraindik pareta azpira iristen garenean. Gasezko sukalde txikia ateratzen dugu eta te bat prestatzen itxaroten diogu egun sentiari.\nLehen erresaltearen azpian\nIzotzaren kalidadea lehen partean ez da oso egokia. Konkretuki luze bat tokatu zaigu barrukoak mugitu dizkiguna. M7-ko erresaltearen aurreko tiradaz ari naiz. Oreka hutsa izan da; plaka etzan batetan geunden, pioletak miserable izotz batean iltzatzen saiatuz. Seguruak hurrun eta eskaxak dira, nerbioak ezin dominatu gabiltz, brutala.\nKonturatzerako eguna joan da, ez dugu lortu iristea gaua pasatzeko pentsatua geneukan lekura. Nekatuak gaude, gaua gainean dugula bertan bibaka egitea adosten dugu.\nOso desatxegiña izan da bibaka, ez ditugu mendiko botak kendu ere egin lo zakura sartzeko. Eserita itxaron diogu egun sentiari.\nGoizean goiz gaude berriro martxan. Zailtasun teknikoak handitzen doaz, zortez, izotzaren kalidadea ere. Azkarrago eta seguruago mugitzen gara gaur. Egun argi dexente dugula haitz pareta tentearen azpira iristen gara. Denbora dugunez bi luze ekipatu ditugu, eta, bibakatzera izotz maldetara jaitsi, bihar beste egun bat izango da.\nGau hau ere oso deserosoa suertatu zaigu.\nLibre- artifiziala erabiliaz metroak nahiko erraz irabazten dizkiogu pareta tenteari. Gogotsu goaz eskalatzen. Gaur gustatuko litzaiguke paretatik ateratzea.\nAzkeneko tiradak benetako izotz eskalada dira. Linea zuri sendo bat segitze ari gara beti gorantz. Tramu batzuetan izotza juxtu xamarra azaltzen da, gehiago saiatu beharra suposatzen du honek. Azken tirada frontalaren argiaz lagunduta eskalatzen dugu. Irteera haitz hutsean egiten dugu, bukatzeko dugun gogoaz baliatuz erraz gainditzen dugu zailtasun hori.\nGailurrean gaude!!!, ezin dut sinetsi, Kepa eta biok besarkatzen gara, gure bihotz hoztuak berotasuna behar dute. Lo zakuaren epeltasunean, elur gainean etzanda, ezin ditut malkoei eutsi, emozionatua nago. Leku magiko batetan nagoela sentitzen dut, munduaren gainetik. Aita etorri zait burura. Alfonso ere hemen dago, berarekin neukan hitzartua igoera ikaragarri hau, tamalez ezin izan genuen batera burutu. Nik denei eskerrak emanten diet. Zoriontasuna existitzen bada, hau behar du izan.\nEgilea: mikel saez de urabain gabilondo ordua: 10:22 2 iruzkin:\nEtiketak: Grandes Jorasses\n2011(e)ko urriakren 4(a), asteartea\nOGOÑO- Heriotzaren Semeak bidea\nLeku guztiei iristen zaie unea. Arrazoi puntual batzuen gaitik, egun batean, bertaratzen gara eta ezagutzen dugu zona hori. Eta txunditurik geratzen gera, ingurua gaitik arrapatuak. Ogoñoren kasuan ere horrela izan da. Familia izan dudan arte, eta, asteburua pasatzeko denen gustuko leku baten beharra sufritu arte, ez nuen leku paregabe hau ezagutzeko abagunea izan.\nNire gustuko lekuek, eskalatzeko aukera behar dute izan. Etxekoak berriz hondartza soil batekin konformatzen dira. Beraz, zer gauza ederra denak pozik eta gustura ikustea. Tamalez, gu bezala beste askok behar berdinekin dabiltza, eta horrek paradisua pixka bat asaldatzen du.\nLarunbata goizean hondartzan eguzki kiskalgarriaren azpian, intsolazio baten puntuan, egon ondoren, azken orduan, Keparekin abiatu nintzen ogoñoko paretara, eta orain bai, benetako beroa pasatzera. Arratseko seiak ziran, eta, oraindik eguzkiak erre egiten zuen. Errausketarik Ez bidea eskalatzeko asmotan rapelatu genuen Josu Garcia bidetik. Sokatik zintzilik egonda, flipatzen nindoan parajearen edertasuna gaitik. Itsasoa eta haitzaren arteko kontrastea, eguzkiaren azken orduko argitasunarekin nabarmendua, sinets ezinezko momentuak sortzen ditu.\nEderra benetan lekua\nErrausketarik ez bigarren luzea\nErrausterik ez bidea polita iruditu zitzaidan, ondo egiten da. Patxi eta Mikelen opari bat eskalatzaile guztientzako.\nIgande goizean, lehen orduan, pareta azpian geunden berriro. Ez genuen nahi, aurreko egunean bezala, eguzkitan kixkaldu. Egun handia zen ura, nik katu oinak estreinatzen nituen, eta ez zen gutxiagorako, dena beharko nuen, Keparekin nindoan berak zabaldutako Heriotzaren Semeak bidera. Lau urte kosta zitzaion bidea bere gustura uztea. Igoera gutxi ditu. Unaiek estreinatu omen zuen bere klase paregabea erakutsiz. Erlantzek ere heldu omen ditu regleta mingarri horiek. Hurrengoak zerrendan gu giñan.\nHeriotzaren semeak lehen luzea\nAsko gusta zait bidea, naiz eta hirugarren luzea enkaderatzerik ezin izan. Nik zailtasun hauek proposatuko nituzke luze bakoitzeko. Lehen luzea 7b “vidilla” izango zen. Bigarrenari 7a+ emango nion. Tirada hau bigarrenez eta motxila txiki batekin egin nuen. Hirugarrena gogorra iruditu zitzaidan. Helduleku edo hanka asko markatu eta garbitu gabeak zeuden. Nik 7b+ on bat bezala proposatzen dut. Baina berriro diot ez nuela enkadenatzea lortu. Laugarrena 6b+ izango da. Orokorrean bide paregabe bat, betea uzten dizuen horietakoa. Ez nuen besterik espero Keparengatik.\nHeriotzaren semeak bigarren luzea\nHeriotzaren semeak hirugarren luzea\nEgilea: mikel saez de urabain gabilondo ordua: 17:56 iruzkinik ez:


Autonomia estatutuak - Berria.eus\n"Autonomia estatutuak" bezala etiketatutako albisteen zerrenda\nLegerian nafar «nazionalitatea» aipatu beharra aztertu dute\nJavier Enerizek proposatu du testua berritzea, sektore abertzaleek bere senti dezaten, hala nola ikurrina eta euskara ofizial eginez\nXXI. menderako akordioaren bila\nNafarroako Parlamentuaren gehiengoak lantalde bat sortzeko konpromisoa hartua du, baina oraindik ez da bete. Taldeek euren ikuspegia eta proposamenak ezagutarazi dituzte.\nBi orrazkera eta porrot bat\nForu Hobekuntzak orain arte bi erreforma izan ditu, baina aldaketak txikiak izan dira. Seigarren legealdian parlamentuan lantaldea osatu zen, baina porrot egin zuen, akordiorik ez baitzuen lortu.\n«Eztabaida hasi behar da, eta gizarteak rol aktiboa izan behar du»\nIrati Jimenezen ustez, Foru Hobekuntza «zaharkituta» geratu da, haren edukia ez datorrelako bat egungo gizartearen errealitatearekin. Herritarrak parte hartzera deitu ditu: «Bestela, batzuk eroso daude».\n«Foru Hobekuntza UCDren gidoiaren arabera egin zen»\nDel Burgo izan zen egungo estatus juridiko-politikoaren arkitektoa. Mikelarenaren arabera, UCDk bere egin zituen haren ideiak. 1979tik aurrerako prozesuan, erabakigarri izan zen PSOEren, UCDren eta UPNren arteko lankidetza ere.\nDenak berdin segi dezan\nGaur 40 urte beteko dira Nafarroako Parlamentuaren gehiengoak Foru Hobekuntza onartu zuela. Kalean erregimenaren haustura aldarrikatzen zutenen aurrean, UCDren gobernuak babesturik, erreformaren bidea nagusituz joan zen pausoz pauso.\nPSNk zehaztu du «konstituzioaren barruan» egin behar dela eztabaida\nForu Hobekuntza berrikustea aztertuko duen lantaldea osatzearen alde da gehiengoa. Geroa Baik PSNri ohartarazi dio elkarrizketaren aldeko jarrera «ekintzekin» frogatu behar dela


Irailaren 21ean ospatuko du Nomeolvides elkarteak bere bosgarren urteurrena - Laudio - 2019-09-21 - Aiaraldea.eus\nErredakzioa 2019-08-22 23:07\nElikagai bilketak egiten ditu Nomeolvides elkarteak, besteak beste.\nIgor Arzuaga, Cuchillo Manteca eta Gwa-Ya taldeek joko dute, besteak beste. Izaskun del Cerrok, aldiz, zunba saioa eskainiko du.\nOngintzazko ekitaldi bat antolatuko du Nomeolvides elkarteak datorren irailaren 21ean bere 5. urteurrena ospatzeko. Aurreratu dutenez, “gustu eta adin guztientzako” ekintzak egingo dituzte. Arratsaldetik gauera arte luzatuko da egitaraua eta ondorengo jarduerak egongo dira, besteak beste: Izaskun del Cerroren zunba saioa, malabare ikastaroa, parrillada eta kontzertuak. Igor Arzuaga, Cuchillo Manteca eta Gwaya taldeak igoko dira Sorgin tabernako oholtzara. Sarrerak 3 euro balioko du.\nAntolatzaileek eskerrak eman nahi izan dizkiete eguna antolatzeko lanean diharduten pertsona guztiei. Duela ia bost urte sortu zen Nomeolvides elkarteak eta hainbat ekimen egin ditu “beharrizanak dituzten laudioarrei” laguntzeko. Elikagai bilketa da gehien egiten duten ekimena.